EAJ, UPN, PP eta PSE-PSN: elkarrekin murrizketetan\nEAJk enpleguaren eta industrializazioaren aitzindari bezala azaldu nahi du bere burua, eta, aldi berean, Euskal Herriko langile klasearen benetako errealitatea ezkutatu (EEEak, enpresa itxierak, kaleratzeak...). Estatu espainiarreko errekuperazio ekonomikoari buruz PPk esaten dituen gezurrak Euskal Herriko egoerarako ere erabiltzen ditu EAJk, baina egoera bestelakoa da: langabezia eta prekarietatea izurrite baten moduan zabaldu dira eta denbora luzez mantentzeko asmoa dute.\nEuskal Autonomi Erkidegoan EAJk PSErekin egindako legislatura akordio bati esker gobernatzen du, eta, aldiz, Arabako instituzioetan PP babestu du Alderdi Sozialistak. PSE kolaboratzaile bikaina izan da EAJ eta PPrentzat aurrekontuak eta murrizketa sozialak onartzeko. Hiru alderdien artean kapitalisten eta aberatsenen interesak defendatzeko taldea osatu dute langile klasea eta sektore pobreenak gehiago zanpatzearen kontura.\nGasteizko langileen komiteak eta Gizarte Ongizatearen Foru Institutuko eta Arabako Diputazioko sekzio sindikalek honakoa salatu zuten: "las y los gestores políticos del PP han actuado estos cuatro años de espaldas a la ciudadanía alavesa y contra sus intereses, llevando estos servicios públicos, imprescindibles para las personas, a la destrucción y privatización, en busca de beneficios, convirtiéndolos en un negocio, dejando de ser un derecho. La privatización, bajo cualquiera de sus formas es un ataque a nuestro derecho a disponer de unos servicios públicos universales y de calidad, municipales, sociales, transporte, agua, vivienda, comunicaciones, cultura… que garanticen unas cotas mínimas de bienestar social para la totalidad de la población alavesa”.Araban eta Gasteizen PPk EAJren eta PSEren babesari edo isiltasunari esker aplikatu ditu neurri hauek, eta antzeko politika egin da EAJ, UPN, PP eta PSE-PSN agintean egon diren herrialdeetan, hiriburuetan edo herrietan.\nEstatu mailan PPk egin duen bezala, osasun eta hezkuntza publikoa izan dira EAJren eta UPNren jo puntu. Osasun publikoaren eta bertako langileen aurkako erasoaldiari aurre egiteko hainbat mobilizazio antolatu dituzte azken hilabeteetan ELA, LAB, CCOO eta UGT sindikatuek ekintza batasunean. Honen erakusgarri izan ziren apirilaren 23 eta 24an sindikatuek antolatutako grebak. Hezkuntzako sektorean, berriz, milaka eta milaka ikasle mobilizatu dituzten hainbat manifestazio eta greba antolatu dituzte azken urteetan Ikasle Sindikatuak eta Ikasle Abertzaleakek. Kasu honetan ere argi geratu da bai EAJk eta baita UPNk ere begi onez ikusi dituztela praktikan Madrildik datozen Wert ministroaren erasoak, hezkuntza publikoa eta euskara modu basatian erasotzen dituzten neurri frankistak.\nEzker abertzalearen aukera instituzioetatik langile klasea defendatzeko\nHauteskundeek aukera ematen diote ezkerrari Euskal Herriko diputazio eta udaletxeetatik eskuinaren politikari aurre egiteko. Beharrezkoa da bukaera ematea EAJ, UPN, PP eta PSE-PSNren ustelkeriari, zerbitzu publikoen pribatizazioari, administrazio publikoko lan prekarietateari eta diru publikoaren lapurretari. Posible da instituzioetatik aurre egitea PPren arrazakeriari, UPNren españolismoari edo EAJren politika prokapitalistari, eta aldi berean eremuak irabaztea gehiengo sozialarentzat, langile klasearentzat eta gazteriarentzat.\nNafarroan eta EAEn langabezian dauden herritarrak defendatzeko, euskara, ingurumena, osasun eta hezkuntza publikoa defendatzeko, beharrezkoa da martxan dauden pribatizazio prozesuak geldiaraztea eta dagoeneko pribatizatuta dauden zerbitzuen erreskate publikoa egitea. Oinarrizko neurri hauei bankaren eta ekonomiako sektore estrategikoen publifikazioa gehitu behar zaizkie langile klaseak baliabide hauek guztiak gehiengoaren onurarako demokratikoki planifikatzeko.\nFuntsezkoa da masen parte hartzea erabakietan. Erabakitzeko eskubidea izan behar dugu eragiten diguten oinarrizko auzi guztietan, eta ez soilik lau urtez behin bozkatu. Beharrezkoa da zerbitzu sozialak, osasun eta hezkuntza publikoa, etxebizitza eta enplegu duina defendatzeko botere instituzionala erabiltzea borroka maila altuago batean antolatzeko.\nAukera handiz betetako urtea izango da ezkerrarentzat, eta bereziki ezker abertzalearentzat. Antolakuntzarekin eta hauteskundeetan lortutako babesarekin, kaleetan sakabanatuta dauden mobilizazioak bateratuta, etorkizuna aldatzeko aukera garrantzitsua dago. Borroka honetan langile klaseak eta bere erakundeek funtsezko papera jokatu behar dute, bere zigilua jarri behar dute. Langileok gure indarretan bakarrik izan behar dugu konfiantza Euskal Herriaren eskubide demokratikoak lortzeko eta gizartearen eraldaketa soziala eskuratzeko. Horregatik, gure ustez beharrezkoa da ezker abertzaleak alde batera uztea EAJri luzatutako eskua. Gehiengo sozialaren babesa lortzeko modu bakarra kapitalismoari aurre egingo dion programa da, EAJk sekula defendatuko ez duena. Kapitalismoaren markoan eta euskal burgesiarekin akordiora iritsita, ez da posible Euskal Herriaren eskubide demokratikoak lortzea, autodeterminazio eskubidea barne. EAJ ez da irtenbidearen zati, arazoaren erantzule nagusi baizik.\nEuskal Herrian eta Europa osoan "demokrazia" deitutako hitz eder horren atzean kapital handiaren diktadura dago, banku eta multinazionalen agintea, EAJk, UPNk, PPk eta PSE-PSNko agintari sozialdemokratek defendatzen duten berbera. Eskubide demokratiko nazionalen aldeko borroka, autodeterminazio eskubidea eta lurralde batasuna barne, gizartearen eraldaketa sozialistari lotuta daude, ezin dira bereizi: langile klase bateratuak, herriko sektore zapalduek eta gazteriak bakarrik aurrera eraman dezaketen borroka berbera dira.\nBotoa EHBilduri! Sozialismoaren defentsa instituzioetara!


«Manex Erdozaintzi-Etxart»: berrikuspenen arteko aldeak - Wikipedia, entziklopedia askea.\n«Manex Erdozaintzi-Etxart»: berrikuspenen arteko aldeak\nManex Erdozaintzi-Etxart (aldatu)\n11:24, 19 ekaina 2013ko berrikusketa\n8 bytes removed , Duela 7 urte\n11:23, 19 ekaina 2013ko berrikusketa (aldatu)\n11:24, 19 ekaina 2013ko berrikusketa (aldatu) (desegin)\n'''Manex Erdozaintzi-Etxart''' ([[Ibarrola]], [[Nafarroa Beherea]], []ko [[uztailaren 15]]a - [[Tolosa (Okzitania)]], [[Frantzia]], []ko [[apirilaren 29]]a) [[frantziskotar]] fraidea, euskaltzalea eta [[euskal idazle]]a izan zen. Idazle gisa, artikulu eta olerki ugari idatzi zituen, eta eleberri bat ere bai.\nFilosofia eta teologiako ikasketak egin zituen. Akitaniako frantziskotarren nagusi izendatu zuten (1978) eta [[Tolosa Okzitania]]ko fraidegaien komentuko nagusi izan zen. Gaztetatik, kristautasunarekiko eta Euskal Herriarekiko konpromisoa uztarturik, lan handia egin zuen euskal Elizaren eta euskal kulturaren eta gizartearen alde. Nabarmena izan da Erdozaintziren ekarpena eta eragina bereziki Iparraldean garatu diren erlijio, gizarte, kultur nahiz politika mailako hainbat proiektutan, betiere helburu berarekin: euskal Eliza berriaren eta euskal kulturaren zabaltzea eta sustatzea. Batzuetan sortzaile gisa, bestetan laguntzaile edo animatzaile, honako proiektu eta talde hauetan egin zuen lan: Anaitasuna fraide euskaldunen anaidia (1972), Fededunak kristau taldea (1972), Argi Bil elkartea (1974), Herria eta Eliza kristau mugimendua (1975), Donapaleu eta Donibane Garaziko Gau-eskolak (1976), Herriarekin apaiz taldea (1977), ''[[Herriz Herri]]'' Donapaleuko astekaria(1980), Bertsolarien Lagunak (1980), [[Seaska]] eta Ikas.\nIdazle gisa, artikulu eta olerki ugari idatzi zituen, eta bi liburu argitaratu zituen: ''[[Hinki-hanka]]'' (Elkar, 1978) olerki bilduma, eta ''[[Gauaren atzekaldean]]'' (Elkar, 1982) eleberria; beste bi haren heriotzaren ondoren argitaratu ziren: ''[[Herri honen erraietan]]'' (Maiatz, 1985) eta ''[[Bizitza pilpirak, Nafarroari poema irekia, Herri honen erraietan]]'' (Maiatz,1994), olerki liburuak horiek ere.


Emakumezkoen taldeko lesionatuak, prest | Athletic Club\nHasieraAlbisteakEmakumezkoen taldeko lesionatuak, prest\nEmakumezkoen taldeko lesionatuak, prest\nAngel Villacampak erabilgarri izango ditu Paternarako min hartuta zeuden sei jokalari\nJoan den asteburuan Primera Iberdrolan izandako etenaldiaren ostean, Athleticek larunbat honetan berrekingo dio txapelketari (16:00etan, Antonio Puchades zelain) Valencia Féminas FC taldearen aurka. Angel Villacampak erabilgarri izango ditu azken asteetan erizaindegian izan dituen ia jokalari guztiak. Hauek berreskuratu ditu: Garazi Murua, Yulema Corres, Marta Unzué, Erika Vazquez, Andrea de la Nava eta Lucia Garcia. Sei lehoiak gainerako taldekideekin entrenatzen ari dira aste honetan eta Valentziara joateko deialdian sartzeko prest daude.\nLigako estreinaldi posibleak\nGarazik eta Yulemak min hartu zuten denboraldi-aurrean eta, beraz, denboraldi honetako lehen minutuez goza dezakete Paternan. Kapitainaren kasuan lunbalgia batek, eta aurrelariaren kasuan, soleoan izandako lesio batek eragotzi dio garaiz iristea denboraldiaren hasieran. Gainera, Erika Vazquezek Las Gaunaseko Erreginaren Kopako finalerdian baino ezin izan zuen parte hartu eta oraindik ez du ligan minuturik jokatu. Zalantzarik gabe, asteburuko geldialdia ondo etorri zaio talde honi, eta ligako hasiera onari eusten saiatuko da.\nBestalde, Ane Azkonak bajan jarraitzen du. Nafarroakoa errefortzu bikaina izango da aurrealde zuri-gorrian, baina lanera berregokitzeko epeak bete behar ditu lehen.


Méounes-lès-Montrieux - Wikipedia, entziklopedia askea.\nBarruti Brignoleseko barrutia\nKantonamendu canton of Roquebrussanne\n43°16′52″N 5°58′12″E / 43.2811°N 5.97°E / 43.2811; 5.97Koordenatuak: 43°16′52″N 5°58′12″E / 43.2811°N 5.97°E / 43.2811; 5.97\nBelgentier, Cuers, Néoules, La Roquebrussanne, Sinha eta Solliès-Toucas\n2.202 (2018ko urtarrilaren 1a)\n1.077 (%48.9) 1.107 (%50.3)\nMéounes-lès-Montrieux (frantsesez eta ofizialki: Méounes-lès-Montrieux) Okzitaniako udalerri bat da. Administratiboki Frantziako Var departamenduan dago, Proventza-Alpeak-Kosta Urdina eskualdean. 2013an 1836 biztanle zituen.\n2007an Méounes-lès-Montrieux udalerrian erroldatutako biztanleak 1.836 ziren. Familiak 729 ziren, horien artean 184 pertsona bakarrekoak ziren (100 bakarrik bizi ziren gizonak eta 84 bakarrik bizi ziren emakumeak), 242 seme-alabarik gabeko familiak ziren, 257 seme-alabak dituzten bikoteak ziren eta 46 seme-alabak dituzten guraso-bakarreko familiak ziren.\n2007an 957 etxebizitza zeuden, 738 familiaren etxebizitza nagusia ziren, 114 bigarren erresidentzia ziren eta 105 hutsik zeuden. 775 etxeak ziren eta 167 apartamentuak ziren. 738 etxebizitza nagusietatik 551 bere jabearen bizilekua ziren, 155 alokairuan okupaturik zeuden eta 32 doan lagata zeuden; 16 etxek gela bat zuten, 63 etxek bi zituzten, 146 etxek hiru zituzten, 230 etxek lau zituzten eta 282 etxek bost zituzten. 509 etxek euren parking plaza propioa zuten azpian. 295 etxetan ibilgailu bat zegoen eta 390 etxetan bat baino gehiago zituzten.\nMéounes-lès-Montrieux udalerriko biztanleria-piramidea 2009an .\n2007an lan egiteko adina zuten pertsonak 1.197 ziren, horien artean 854 aktiboak ziren eta 343 inaktiboak ziren. 854 pertsona aktiboetatik 763 lanean zeuden (393 gizon eta 370 emakume) eta 91 langabezian zeuden (47 gizon eta 44 emakume). 343 pertsona inaktiboetatik 137 erretiraturik zeuden, 84 ikasten zeuden eta 122 "bestelako inaktibo" gisa sailkaturik zeuden.\n2009an Méounes-lès-Montrieux udalerrian 762 unitate fiskal zeuden, 1.939 pertsonek osaturik. Pertsona bakoitzeko diru-sarrera fiskalaren mediana urteko 19.040 euro zen.\n2007an zeuden 104 komertzioetatik, 2 janari enpresak ziren, 2 bestelako produktu industrialen fabrikazioko enpresak ziren, 21 eraikuntza enpresak ziren, 24 ibilgailuen saltze eta konpontze enpresak ziren, 3 garraio enpresak ziren, 14 ostalaritza eta jatetxe enpresak ziren, 2 finantziazio enpresak ziren, 9 higiezinen enpresak ziren, 8 zerbitzu enpresak ziren, 12 administrazio publikoko enpresak ziren eta 7 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 35 zerbitzu publikoetatik, 1 posta bulegoa zen, 1 ibilgailuen konpontzeko eta nekazaritza tresnetako lantokia, 4 igeltseroak, 6 margolariak, 2 zurginak, 3 iturginak, 1 argiketaria, 1 eraikuntza enpresa, 2 ile apaindegiak, 11 jatetxeak eta 3 higiezinen agentziak.\n2009an zeuden 6 establezimendu komertzialetatik, 1 supermerkatu zen, 2 okindegiak, 1 harategi zen, 1 drogeria zen eta 1 lore-denda zen.\n2000. urtean Méounes-lès-Montrieux udalerrian 23 nekazaritza-ustiategi zeuden, 282 hektarea erabiltzen.\nBelgentier (4,7 km)\nNéoules (4,8 km)\nLa Roquebrussanne (6,6 km)\nGaréoult (8,1 km)\nMazaugues (8,3 km)\nSignes (8,7 km)\nSolliès-Toucas (9,5 km)\nCuers (9,6 km)\nBNF: 152779046 (data)\nOrriaren azken aldaketa: 26 martxoa 2021, 02:54.


Kultura-arloetako jaialdiak antolatzeko diru-laguntzak (2021) - Hezkuntza, Hizkuntza Politika eta Kultura Saila - Euskadi.eus\nKultura-arloko jaialdiak antolatzeko, 2021eko ekitaldiko dirulaguntzak emateko baldintzak arautzea eta deialdia egitea, bereziki kultura-arlo hauetan: musika, arte eszenikoak, liburugintza, ikus-entzunezkoak eta ikusizko arteak. Kultura-ekintzok espezializazio- edo berezitasun-maila handikoak izan beharko dute, eta interes berezia sortu Euskal Autonomia Erkidegoko kulturaren eremuan.\nEmango diren dirulaguntzak finantzatzera bideratutako kredituaren zenbatekoa, guztira, hirurehun eta berrogeita hamar mila (350.000) eurokoa izango da. Horietatik, 175.000 euro 2021. urteko ordaintze-kredituei dagozkie, eta 175.000 euro 2022. urterako konpromiso-kredituei. Aurkezten diren proiektuak hauetako kategoria batean sailkatuko dira, haien izaeraren arabera, kreditu hau duelarik kategoria bakoitzak:\n145.000 euro arte bizietako jaialdiak antolatzeko (arte eszenikoak, zuzeneko musika, bertsolaritza)\n100.000 euro ikus-entzunezko arteetako jaialdiak antolatzeko\n75.000 euro ikusizko arteetako eta literaturako jaialdiak antolatzeko\n30.000 euro diziplina anitzeko jaialdiak antolatzeko\nEskabide nahikorik ez dagoelako, baldintzak betetzen ez dituztelako, 11. artikuluko mugak aplikatu direlako nahiz aurkeztutako proiektuen kalitatea eskasa delako, kategoria bati esleitutako zuzkidura agortzen ez bada, beste kategorietakoa handitzera bideratuko da geldikina. Kasu horretan, lehentasuna izango du eskatutako kopuruen eta hasierako zuzkiduraren arteko desoreka handiena duen kategoriak.\nJarduerek jasoko duten dirulaguntzaren guztizko zenbatekoa ez da izango aurrekontu onartu osoaren % 50etik gorakoa.\nEmaten diren dirulaguntzak bi zatitan ordainduko dira, honako prozedura honen arabera:\nEmandako dirulaguntzaren % 50 egiten duen zenbatekoa lehen ordainketan, emate-ebazpena jakinarazi eta dirulaguntza onartu ostean.\n% 50 egiten duen bigarren ordainketa, Eusko Jaurlaritzaren 2022ko aurrekontuaren kontura: 2022ko urtarrilaren 1etik aurrera, betiere emandako dirulaguntza justifikatu ostean ezarritako zehaztapenekin bat etorriz.\nProgramak edo jarduerak Euskal Autonomia Erkidegoan garatu beharko dira, 2021eko urtarrilaren 1etik abenduaren 31ra bitartean, eta haien edukia batez ere kulturala izanik, programazio artistikoa izan beharko du.\nDirulaguntzen deialdi honetara aurkezten diren programek edo jarduerek ekonomikoki bideragarriak izan behar dira, eta aurrekontu orekatua aurkeztuko dute horren erakusgarri.\nGutxienez 15.000 eurokoa izango da aurrekontua; halaber, eskatu beharreko gehieneko dirulaguntza 35.000 eurokoa eta gutxienekoa, berriz, 5.000 eurokoa izango dira. Aurrekontuaren autofinantziazio-maila gutxienez % 20koa izan beharko da, halakotzat hartuta iturri publikoetatik ez datorren frakzioa; alegia, norberak egindako ekarpena, gehi mezenas pribatuek egindakoa, gehi jarduerak berak eragindako diru-sarrerak, hala nola publizitatea, sarrerak nahiz bestelako ondasun eta zerbitzuak saltzeak eragindakoak.\nDiruz lagundu beharreko jarduerek herritarrei oro har irekiak izan beharko dute, ekitaldi kolektiboetan eta aurrez-aurre, uneoro errespetatuta indarrean dauden osasun-arauak.\nMarketin, publizitate eta komunikazio publikoko material guztiak gutxienez elebitan (euskaraz eta gaztelaniaz) argitaratu beharko dira.\nEz dira jaialditzat hartuko, bira artistikotzat baizik, ikuskizun beraren hainbat emanaldi aurreikusten dituzten proposamenak.\nLehen edizioa 2021. urtean egiten duten jaialdiak.\nUrte osoko kultura-programazioak eta kultura-programazio orokorrak. Halakotzat hartuko dira areto baten ohiko programazioa deialdiaren baldintzetara formalki egokitu besterik egiten ez dituzten proposamenak.\nIkastaroak eta prestakuntza-jarduerak, hala nola lantegi, mintegi eta antzekoak.\nIzaera akademiko zein gremiala besterik ez duten ekitaldiak (hala nola feriak) eta promozio- zein oroitzapen-ekitaldi puntualak.\nSariak eta galak.\nErakundeen barne-jarduerak, beren ikus-entzuleentzakoak.\nDeialdiaren araudia AGINDUA, 2021eko maiatzaren 18koa, Kultura eta Hizkuntza Politikako sailburuarena, 2021. urtean kultura-arloetako jaialdiak antolatzeko dirulaguntzak emateko arauak ezarri eta deialdia egiten duena.\nBeste finantziazio-iturriei buruzko adierazpena (pdf , 1.17 MB)\nJardueraren proiektuaren gaineko memoria zehatza (pdf , 1.16 MB)\nJardueraren gastuen eta diru-sarreren aurrekontu orekatua, banakatua eta xehea. (pdf , 1.26 MB)\nDirulaguntzen onuradunek diruz lagundutako jarduerak amaitu ondorengo hiru hilabeteko epean beherago zehazten diren agiriak aurkeztu beharko dituzte, edonola ere, 2022ko martxoaren 31 baino lehen.\nSarreren eta gastuen behin betiko balantzea (pdf , 1.25 MB)\nJardueraren gastuei buruzko zerrenda sailkatua (xls , 104.0 KB)\nEskabidea aurkeztu ondoren helburu berbererako emandako bestelako diru-laguntzen zerrenda (pdf , 1.17 MB)


Baluarte Fundazioa • Fundación Baluarte\nBaluarte Fundazioaren gainean\nBaluarte Fundazioa 2003an sortu zen, Baluarte Nafarroako Batzar Jauregi eta Auditoriuma abian jartzearekin batera. Sorreratik bertatik, auditoriumaren beraren programazioari heldu zion, udazkeneko eta udaberriko denboraldietan eta beste ziklo osagarri batzuetan.\nFundazio publiko gisa jaio zen, Baluarte Nafarroako Batzar Jauregi eta Auditoriumerako programazio askotarikoa eta maila artistiko handikoa sortzeko xedearekin. Nafarroako Gobernuaren eta enpresa kolaboratzaileen ekarpenei esker, kalitateko proposamenak egin ditzake, herritarrentzat onargarriagoak diren kostu batzuekin. Bere bilakaeran zehar, Baluarte Fundazioak bere jarduteko eremua handitu du, eta 2014az geroztik zinematografiaren arloko jardueretan antolatzaile aritzen da beste batzuekin.\n2016an, Nafarroako Gobernuaren aginduz, Baluarte Fundazioak bere gain hartu zuen bere programen artean Nafarroako Orkestra Sinfonikoa, foru komunitateko orkestra ofiziala. Urte horretako irailaren 1az geroztik, orkestra Fundazioaren egituran sartu zen eta bere programazioa Fundazioaren programazio izatera igaro zen. Eta era berean, Nafarroako Gobernuaren beste programa batzuk harekin batera antolatzen hasi zen, hala nola Erriberriko Antzerki Klasikoko Jaialdia, Lizarrako Antzinako Musikaren Astea eta DNA Nafarroako Dantza Garaikideko Jaialdia.\n2016aren amaiera bitartean, Baluarte Fundazioak 400 ikuskizun baino gehiago eszenaratu zituen, 600 emanaldirekin baino gehiagorekin eta 800.000 ikusle inguru hartu zituen. Aurkeztu dituen ikuskizunak musika klasikokoak, herri musikakoak, testu antzerki eta antzerki musikalekoak, dantza klasiko eta garaikidekoak, eta genero lirikokoak izan dira.\nBaluarte Fundazioa Estatutuak\nIkuskatutako kontuak 2019\nIkuskatutako kontuak 2018\nIkuskatutako kontuak 2017\nIkuskatutako kontuak 2016\nIkuskatutako kontuak 2015\nIkuskatutako kontuak 2014


Egun handiak ez zuen hutsik egin — dantzan.eus\nHemen zaude: Hasiera › Hemeroteka › Egun handiak ez zuen hutsik egin\nEgun handiak ez zuen hutsik egin\nSan Roke Egunak giro bikaina sortu zuen Deban, Mariñel Eguna iritsi aurretik\nSan Roke Eguna ospatu zen atzo. Jaietako jardunaldi handiena. Ekintza ugari antolatuta zeuden eta jendea kalera atera zen, nahiz eta egun berotsua izan. Giro paregabea berriro lagun, haurrek eta helduek primeran pasa zuten. Kaleak bizilagunez gainezka izan ziren, denak egun alaia pasatzeko prest.\nGure Kai Taldeak ikuskizuna eskaini zuen ermitan, eta eskatu zuten datorren urterako ea eurekin neskak animatzen diren dantzatzera. Txalo ugari jaso zituzten dantzariek euren ekitaldia bukatu ondoren. San Roke Egunean ezinbestekoa da ermitara joatea prozesioan. Han meza entzun zen, baina Debako parrokoak ez zuen eman, gaixorik bai-tzegoen.\nArratsaldean ekimen ugari eta gustu guztiak asetzeko modukoak. Txikiek Bapatean Zirko taldearen antzezlana ikusi zuten; ordu berean, karpan, bertsolariek euren trebetasuna erakutsi zuten. Azkenik, lehenengo zezenketa aurrera eraman zen, eta 'Lajartijo' toreatzaileak belarri bat eraman zuen. Plaza jendez gainezka zegoen.\nMariñel Eguna gaur\nMariñel Eguna ospatuko da gaur. Goiz lasaia izango da, baina arratsalde entretenigarria espero da herrian hainbat ekintzarekin. Musikak berriro kaleak beteko ditu eta erromeriak bizilagunen parte hartzea jaso-tzea espero du.\nKardantxulo kantuarekin hasiko da jardunaldia. Gure Kai Dantza Taldeak ez du egun honetan atsedena edukiko eta Jorrai dantza eskainiko du txistularien laguntzari esker. Goizari amaiera emateko zezenak izango dira kaleetan.\nKarpan beste bazkari herrikoia antolatu da. Gero, denak portura hurbilduko dira eta bizilagun asko uretan sartuko dira. Kukaña eta baltsa jaitsiera jendea prestatu dira. Arratsaldea amaitzeko ekimen berezi bat prestatu da, Irrintzi Lehiaketa. Azkeneko momentu hauetan Alaia Martin eta Beñat Gaztelumendi bertsolariak ere arituko dira. Gauean, berriro, kontzertuak izango dira.\nDeba eta Kanbo\nSanrokeek Deba eta Kanboren arteko adiskidetasuna ospatuko dute bihar. Hango dantzariak eta gaztetxeko kideak bertan izango dira. Era berean, joan den igandean, Debako Udal Ordezkari politikoak, Gazte Asanbladako partaideak, Dantza Taldea eta Elektrotxaranga beren jaietan izan ziren eta «harrera paregabea izan genuen, baita gure arteko giroa ere».\nHau ez da kasu bakarra izan. Urtean zehar, bi herrien artean harremanetan egon dira eta ekimen ezberdinak burutu dira: Burdin Kurutz elkarteak mendi irteera antolatu zuen, Haitz Haundi taldeak erakusketa bat aurrera eraman zuen Frantziako herrian, eta bi herrien haurrek bestean egun batzuk pasa zituzten. «Gure asmoa, aurrera begira, beste elkarte kultural eta kirolekoak elkarlana eta anaitasuna lantzea da eta horretarako bideak lantzen eta ireki-tzen joango gara», azpimarratzen dute Udaleko arduradunek.\nDeba eta Konboko herriek orain dela 12 urte anaitasun hitzarmena izenpetu zuten. «Guretzat, herrien arteko lotura oso garrantzitsua da, izan ere, edozein herrientzat beti da aberasgarria bakoitzaren esperientziak zabaltzea eta konpartitzea», adierazi dute Udaletik. «Horregatik da garrantzitsua eta aberasgarria esperientzien trukaketa. Zatiketa administratibo guztien gainetik eta herri gogoari esker, lortu dugu lotura hori mantentzea. Ipar eta Hego Euskal Herriaren artean harreman estuak eduki behar ditugu, herri bat garelako eta hizkuntza bera dugulako», azaldu dute.\nErmitara egindako prozesiora jende asko hurbildu zuen\nGoizeko ekintzek, Gure Kai Taldearen ikuskizunak eta prozesioak, jarraipen ona eduki zuten.


apirila 2012 - Boligrafo gorria\nEtxeko taldearentzat hil ala bizikoa da irabaztea eta kontrarioak ez dira egunpasa etorri Espainiaren bihotzetik. Tentsioa egongo da, zaletuak odola irakiten norgehiagokaren aurretik, bitartean, ondoren. Bi taldeen jarraitzaileak harmaila berean eserita eta, horrelakoetan ohikoa denaren kontra, zelaia ez dago poliziaz […]\nMyanmar: odol gaiztoko elefante bat herritarren kontra oldartu da eta poliziari –polizia ingelesa, hots, kolonoa– deitu diote riflea hartu eta tira eta tunba, animalia garbitu dezan. Iritsi da lekura pony baten gainean, Winchester bat eskuetan, baina kontatzen dizkioten gauzak nahasiak […]\n“Charlie Kaufman gidoilariak lehen liburua idazteko lanean jarri du bere buru kosmikoa” irakurri dut martxoaren amaieran Deadline.com atarian eta aurreneko momentuan pentsatu, “ados, baina gidoilari ona izateak ez du ezer ziurtatzen”; eta gero “seguru urre prezioan salduko digutela pirita”. Azkenik: […]


Irekia Eusko Jaurlaritza - Gobierno Vasco :: Gizarte Zerbitzuen Euskal Sisteman itun sozialaren araubidea eta hitzarmenak arautzen dituen Dekretua. Jendeaurreko informazioaren izapidea. Ondorioak\nGizarte Zerbitzuen Euskal Sisteman itun…\nGizarte Zerbitzuen Euskal Sisteman itun sozialaren araubidea eta hitzarmenak arautzen dituen Dekretua. Jendeaurreko informazioaren izapidea. Ondorioak\nOnartu nahi den dekretuaren helburua da EAEko Gizarte Zerbitzuei buruzko abenduaren 5eko 12/2008 Legean aurreikusita dagoen itun-araubidea garatzea, bai eta Gizarte Zerbitzuen Euskal Sistemako Prestazio eta Zerbitzuen Katalogoan sartuta dauden zerbitzuak eskainiko dituzten irabazi-asmorik gabeko gizarte-ekimeneko erakundeekin egingo diren hitzarmenak garatzea ere.\nXedapen orokorrak egiteko prozedurari buruzko abenduaren 22ko 8/2003 Legearen 8.1 artikuluaren arabera, Lege-aurreproiektua jendaurrean jarri da, izapidetzen ari den arauan interesa duten agente sozialen partaidetza handiena bermatzeko, eta Eusko Jaurlaritzaren Egoitza elektronikoan euskadi.eus, eta Irekian.\nEuskal Autonomia Erkidegoan etxebizitzen eta zuzkidura-bizitokien bizigarritasun-baldintzak eta diseinu-arauak arautzen dituen dekretu proiektua. Jendeaurreko informazioaren izapidea. Ondorioak.\nEuskal Erkidegoko Memoria Historikoaren eta Demokratikoaren arloko Lege Aurreproiektua. Jendeaurreko informazioaren izapidea. Ondorioak\nEuskadiko kontsumitzaileen eta erabiltzaileen elkarteen erregistroaren dekretu-proiektua. Jendeaurreko informazioaren izapidea. Ondorioak\nEuskadiko jarduera fisiko eta kirolaren lege aurreproiektua. Jendaurreko informazioaren izapidea. Ondorioak\nIndustria-segurtasunerako Dekreto-proiektua. Jendaurreko informazioaren izapidea. Ondorioak\nPrezio publikoen arabera ordain daitezkeen zerbitzu eta jarduerak zehazten dituen Dekretua bigarrenez aldatzeko Dekretu Proiektua. Aurretiazko kontsulta publikoa: dopinaren aurkako kontrol-zerbitzuak. Ondorioak.


Dibulgazio artikulua - QUÉ SON LAS TENSIONES RESIDUALES? - Ideko\nZer dira hondar tentsioak?\nArtikulu honen helburua da hondar tentsioak zer diren azaltzea: horien jatorria, zer-nolako eragina duten piezaren bizitza baliagarrian eta zein den horiek neurtzeko gehien erabilitako metodoa. Hondakin tentsioak neurtzearena oso interesgarria da piezak eta osagai kritikoak fabrikatzeko industriarentzat; gainera, hainbat sektoretan: automobilgintza, aeronautika, ontzigintza, industria nuklearra, energia sorkuntza eta beste hainbat. Izan ere, piezaren kalitatea bermatzen du horrek.


Preguntas frecuentes – 1,2,3 Lánzate a la innovación\nPreguntas frecuentes\tinnovaBiz\t2016-05-18T13:51:37+00:00\nNire enpresa berrikuntza-proiektu bat egiten ari da. Nola jakin dezaket Bizkaiko Foru Aldundiak eskaintzen dituen laguntza-programekin bat datorren?\tcoonic\t2018-03-12T13:16:08+00:00\nNire enpresa berrikuntza-proiektu bat egiten ari da. Nola jakin dezaket Bizkaiko Foru Aldundiak eskaintzen dituen laguntza-programekin bat datorren?\nBerrikuntza eta inbersioi aurreratua proiektuak (2i), berrikuntza, inbersioi aurreratua eta nazioartekotze (3i), lankidetzan sortutako berrikuntza(Elkarlanean), kudeaketa aurreratuaren hobekuntza(Kudeabide) edo agente teknologiko batek egindako txekeo teknologikoak.\nZalantzarik baduzu, egin begiratua Dekretuari edo, nahiago baduzu, hitz egin gurekin!\nNahitaezkoa al da eskaria Internet bidez egitea?\tcoonic\t2018-03-12T13:17:56+00:00\nNahitaezkoa al da eskaria Internet bidez egitea?\nBai, eskari guztiak Internet bidez aurkeztu behar dira, Ekonomi eta Lurralde Garapena Sustatzeko Sailaren Bulego Birtualean. Sartzeko, egiaztatu behar izango zara Bizkaiko Foru Aldundiak onartzen dituen edozein ziurtagiri elektronikoen bidez (izenpe electronikoa, nortasun txartelak, NAN elektronikoa, izenpe, B@k, ONA, FEA, BizkaiBai., etab.)\nNola lor dezaket BizkaiBai txartela?\tcoonic\t2016-05-31T19:29:52+00:00\nEkonomi eta Lurralde Garapena Sustatzeko Sailean bertan eska dezakezu, zure nortasun-agiria aurkeztuta. Doakoa da!\nNorentzat dira laguntza horiek?\tcoonic\t2016-05-31T19:30:15+00:00\nNorentzat dira laguntza horiek?\nDekretu guztiek “Erakunde onuradunak” izeneko artikulu bat dute. Artikulu horretan dago zehaztuta erakundeek zer baldintza bete behar dituzten diru-laguntza jasotzeko eskubidea izateko. Espresuki zer erakunde salbuesten diren ere azaltzen da.\nIntzidentzia nagusiak langileen eta jarduera ekonomikoaren arloetan sortzen dira.\nZer lagundu daiteke diruz eta zer ez berrikuntza-proiektuetan?\tcoonic\t2016-05-31T19:30:24+00:00\nZer lagundu daiteke diruz eta zer ez berrikuntza-proiektuetan?\nBegira ezazu dekretuetan. Guztiek dute diruz lagundu daitezkeen gaien, hau da, babes daitezkeen jardueren gaineko artikulu bat. Programaren esparruan zer jarduera sartzen ez diren ere zehaztu ohi da. Ez dugu itxaropen aizunik sortu nahi!\nNormalean beste artikulu bat ere izaten da dekretuetan, diruz lagundu daitezkeen gastuei buruzkoa, non diru-laguntza jaso dezaketen gastu-motak biltzen diren. Gastuak kontatzeko muga batzuk daude. Begiratu ondo zer muga diren!\nZeintzuk dira balorazio-irizpide nagusiak?\tcoonic\t2016-05-31T19:30:46+00:00\nZeintzuk dira balorazio-irizpide nagusiak?\nOro har, hauek dira ideia nagusiak:\nIzango duen eragin ekonomikoa, hazteko ahalmena eta proiektuaren sendotzea.\nProiektua enpresarentzat zenbateraino den berritzailea.\nProposamenaren izaera integratzailea eta enpresaren negozio-ereduarekiko koherentzia.\nIrizpide gehiago ere badaude, eta dekretu arautzaile bakoitzean kontsulta ditzakezu.\nZer da enpresa bakarra, minimisari dagokionez?\tcoonic\t2016-05-31T19:31:00+00:00\nZer da enpresa bakarra, minimisari dagokionez?\nEuropako araudiaren arabera, ENPRESA BAKARRAK haien artean gutxienez lotura hauetakoren bat duten sozietateak dira:\nEnpresa batek du beste enpresa bateko akziodun edo bazkideen boto-eskubideen gehiengoa.\nEnpresa batek beste sozietate bateko administrazio-, zuzendaritza- edo kontrol-organoko kideen gehiengoa izendatzeko edo atzera botatzeko eskubidea\nEnpresa batek beste enpresa baten gainean eragin nagusia izateko eskubidea du, harekin sinatutako kontratu bati edo bigarren enpresaren estatutuko klausula bati jarraikiz.\nBeste enpresa bateko akziodun edo bazkide den enpresa batek kontrolatzen du, bakar-bakarrik, lehen enpresa horretako akziodun edo bazkideekin sinatutako akordio bati jarraikiz, akziodunen boto-eskubideen\nGai hori oso garrantzitsua da, minimis muga kalkulatzeko ENPRESA BAKARRA osatzen duten sozietateen laguntzak hartu behar baitira aintzat.\nZer da minimis muga?\tcoonic\t2016-05-31T19:31:08+00:00\nZer da minimis muga?\nMinimis laguntzak Europar Batasuneko estatuek enpresei ematen dizkietenak dira; lehiatzeko gaitasunean eragin mugatua dute eta, horregatik, laguntzak eman aurretik ez dago Europako Batzordearekin harremanetan jarri beharrik.\nEuropar Batasunaren Funtzionamenduari buruzko Tratatuko 1. ataleko 107. artikuluaren arabera, hiru urteko aldian ematen diren laguntzak, 200.000 euro baino gehiagokoak ez badira, ez dira estatuko laguntzatzat hartzen.\nBeraz, enpresa batek hiru ekitalditan gehienez 200.000 euro jaso ditzake minimis laguntzen bitartez.\nGogoratu maiz egiten den beste galdera bateko erantzunean azaldu dizugun ENPRESA BAKARRAREN kontzeptua. Kalkuluak egoki egiteko, enpresa hori osatzen duten sozietateen laguntzak batu behar dira.\nZer alde dago norgehiagoka-prozeduraren eta lehia libreko prozeduraren artean?\tcoonic\t2016-05-31T19:31:26+00:00\nZer alde dago norgehiagoka-prozeduraren eta lehia libreko prozeduraren artean?\nNorgehiagoka-prozeduran proiektu guztiek elkarrekin lehiatzen dute. Hori dela eta, ebaluazio-prozesuan proiektuak sailkatzen dituzte eta aurrekontuak agortu arte finantzatzen dira.\nLehia libreko prozeduretan, proiektu bakoitza programako irizpideen arabera ebaluatzen dute, irizpide horiek betetzen dituen ala ez jakiteko. Horregatik, oso garrantzitsua da eskari osoak aurkezten diren ordena, hori baita aurrekontua banatzeko irizpidea.


Boletus onddoak, landatze-bidean - Elhuyar Aldizkaria\nHasiera » Albisteak » Boletus onddoak, landatze-bidean\n2013/11/15 303. zenbakia\nBoletus onddoak, landatze-bidean\nSaskikada-onddo biltzea errazagoa izan liteke landaketek aurrera eginez gero Arg. George Chernilevsky (domeinu publikoa)\nSupermerkatuetan aurkitzen ditugun txanpinoiak bezala, boletus onddoak erein eta biltzea uste baino gertuago egon daiteke. Komertzialki estimazio handia duten perretxiko horien produkzioa handitzeko teknologia garatu du ID Forest izeneko enpresa batek. Zumaiako Jaime Olaizola mendi-ingeniariak sortu eta zuzentzen du enpresa hori, eta Venta de Baños-en (Palentzia) du egoitza.\n--> Ikusi "Onddoak erein" erreportajea Teknopolisen\nBaso bat boletus-mizelioz inokulatzeko, bertako hazia erabiltzen da, baso eta lur jakin bati egokitutako perretxiko-anduiak baitaude. Toki horretan, gainera, andui batzuk besteak baino azkarrago hazten dira, eta, horiexek dira, hain zuzen, landatzeko erabiliko direnak. Laborategian egiten dena hautaketa genetikoa baino ez da. Ondoren, mizeliorik onena ugaldu egiten da, hazia sortzeko.\nBeste hainbat faktore ere kontrolatzen da inokulazioak arrakasta izan dezan: basoaren egitura moldatzen da, boletusek argia nahi dutelako; lurraren analisiak ere egiten dira, lur azidoetan hobeto ematen delako, eta zuhaitzen adina ere kontuan izan behar da.\nBoletusek zuhaitz helduak bakarrik mikorrizatzen dituzte; esnegorri edo boilurren kasuan, berriz, posible da zuhaitz gazteetan mikorrizazioa eragitea. Izan ere, inokulazioaren helburua mikorrizazioa lortzea da, hau da, onddoak eta zuhaitzen sustraiek bat egin dezatela eta mizelioa zabal dadila basoan. Mizelio horretatik sortuko dira gero perretxikoak, dena ongi badoa, urtebetera.\nProzesuaren jarraipena PCR bidez egiten da. Makina hori gai da basoan jasotako lur-laginetan boletusen DNA aurkitzeko. Hala, zenbat mizelio dagoen jakin daiteke —inokulatu behar den ala ez erabakitzeko— inokulazioak funtzionatu duela baiezta daiteke eta, azkenik, zuhaitz mikorrizatuen zertifikazioa egiteko ere erabiltzen du teknika hau ID Forestek. Zuhaitz batek ehunka onddorekin izan dezake harreman mikorrizikoa eta boletusa tartean dela ezagutzea da helburua kasu honetan.\n“Dagoeneko ez da esperimentu bat; emaitzak onak izan dira eta orain errendimendua nola areagotu ari gara ikertzen”, dio Olaizolak. Momentuz hainbat dira Euskal Herrian boletus-mizelioz ereindako basoak, eta Italian ere badute lan hori egiteko eskaera bat.


COVID-19aren semaforoa EAEn: Araba, Bizkaia eta Gipuzkoa, 2021eko abuztuak 18\nDurangok, Etxebarrik eta Lasarte-Oriak eremu gorritik irtetzea lortu dute, covid-19ak EAEn herriz herri izan duen eragina neurtzeko Eusko Jaurlaritzako Osasun Sailak erabiltzen duen semaforoaren arabera. Tolosak, baina, ezin izan dio laranjari eutsi eta egoerak okerrera egin ostean, gorri jarri da semaforoa bertan.\n35 pertsona hil dira azken astean Euskadin covid-19aren ondorioz, aurreko kopurua bikoiztuz. Positibo berriak, berriz, 748 dira, eta gaixo kritikoen kopuruak gorantz jarraitzen du.\nArabak (523 kasu 100.000 biztanleko) eremu gorrian jarraitzen du, baita Gasteiz hiriburuak eta Amurriok ere.\nAgurainek laranja jarraitzen du, eta Laudio horira igaro da, egoerak hobera egin eta gero. Araban ez dago herririk eremu berdean.\nBizkaia ere (530 kasu 100.000 biztanleko) eremu gorrian dago, baita Bilbo eta lurraldeko udalerri ia guztiak: Abanto, Arrigorriaga, Balmaseda, Barakaldo, Basauri, Berango, Bermeo, Derio, Erandio, Galdakao, Gernika-Lumo, Getxo, Gorliz, Gueñes, Leioa, Lekeitio, Markiña-Xemein, Mungia, Muskiz, Ondarroa, Ortuella, Portugalete, Santurtzi, Sestao, Sopela eta Zornotzan.\nZazpi dira egoera latzenetik at dauden Bizkaiko udalerriak. Trapagaranek laranjan jarraitzen du, eta azken orduetan Durango eta Etxebarri gehitu dira zerrendara.\nHorian berriz, Abadiño, Ermua eta Zalla, daude, eta egoerak hobera egin ostean, Elorrion ere kolore horretan dago semaforoa.\nGipuzkoa (421 kasu 100.000 biztanleko) eremu gorrian dago, baita hiriburua, Donostia, Aretxabaleta, Azpeitia, Deba, Donostia, Eibar, Hondarribia, Irun, Lazkao, Mutriku, Oiartzun, Ordizia, Pasaia, Urnieta, Villabona, Zarautz eta Zumaia ere.\nLaranjaz margotuta ageri dira Andoain, Errenteria, Legazpi, Tolosa eta Usurbil. Egun bakarra gorrian egon ondotik, Lasarte-Orian ere laranjara igaro da. Elgoibarren, berriz, egoerak okerrera egin du eta zerrenda honetara gehitu da, horia atzean utzita.\nArrasatek, Astigarragak, Beasainek, Bergarak, Hernanik eta Oriok horiari eutsi diote, eta Azkoitia, Lezo, Oñati, Urretxu eta Zumarraga ere zerrendara gehitu dira.


Jostailu bilketa egiten ari da Gurutze Gorria - Bidasoko Hitza : Bidasoko Hitza\nJostailu bilketa egiten ari da Gurutze Gorria\nJostailuak berriak izateaz gain, "ez belikoak eta ez sexistak" beharko dute izan.\nLarunbata da jostailuak eramateko azken eguna. Argazkia iazko kanpainakoa da\nGabonei begirako jostailu bilketa egiten ari da azken egunotan Gurutze Gorria Irunen. Aurten, jostailu berriak baino ez dituzte bilduko, “haurren artean bereizketarik ez sortzeko”. Jostailuak 0-17 urte bitarteko haurrentzako bideratuko dira. Jostailuak berriak izateaz gain, “ez belikoak eta ez sexistak” beharko dute izan.\nIrungo Gurutze Gorrian egin beharko da jostailuen entrega. Biltzeko ordutegia, ondorengoa: astelehenetatik ostiralera 10:00etatik 16:00etara eta astelehenak eta asteazkenak 19:00ak bitarte.


SATURNO, SINBOLOGIA ETA BELDURRAREN ENERGIA | zeure hitza\nSATURNO, SINBOLOGIA ETA BELDURRAREN ENERGIA\nmaiatza 2, 2014 by Zuretanirezai\nZer da simboloa?\nBeste zerbaiten adierazle den zerbait- nolabait esatearren.- Simbolikoa hitza honela definitzen da; “Gauzen erreperesentazioaren ekintza simboloen esanahi bidez edo, esanahi simbolikoak edo adierazgarritasuna ematea objetuei, gertaerei edo arremanei.”\nNoski badela gehiago hitzezko definizioaz aparte simbologiarekiko. Zerbait simbolikoa dela diogunetan esan nahi duguna da badela zerbait horren esanahi sakonagokoa, baina definitzen zail zaiguna izanen da, edo hitzez osoki azaltzeko zaila. Zeharka aipaturiko hitz polita misterioan. Interesgarria benetan…baina dirudienez simboliko hitza oso simbolikoa da…ironikoa dena beraz.\nAstrologoa naiz. – beraz begien bistakoa adierazteko egunerokotasunean eginen dut lan simbologiaren hizkutzarekin. Astrologia “hizkiuntza simbolikoa da”…Sinboloak planeta eta zeinuen ikurrak direlarik, – eta horoskopoaren egituraketa bera. Astrolgiaren sinboloek informazioa izanen dute.\nSinboloak informazioz beteriko karpetak dira. Zehatzago esanda, sinboloa informazio gune bat da. Irudia izanen dena.- izan forma edo kolore bat, edo bien konbinazio bat, gure perzepzioari doakion informazio zehatz bat. Informazioa existitzen da lehenik eta gehiengoan, ikur frekuentzia edo bibratzen dagoen frekuentzia gixara. Bibrazio edo irudi frekuentziak uinetan bidaiatu ohi du. Olatuformadun informazioa da dena – beste ezer izan aurretik. Ikusten dugun oro, entzun edo pertzibitzen dugun oro , unibertsoan, olatuformako informazio gixara existitzen da lehenik. Frekuentzia edo uhina dekodifikatzen dugunean soilik azaltzen da erreala, solidoa edo modu batez pertzibagarria. Lehenengo informazio forma hau dekodifikatzeko gai garen arte, unibertso metafisikoaren mailan mantentzen da; ikustezin, ixil, ukitu gabea, ez jakina, ageri ez dena. Baina or dago- uhinen modeloan kodifikatua, geure aparato sensoriala gainditzen duen frekuentzian. Naturan elektromagnetikoa den informazioa dekodifikatu dugunean, pertzibitzeko gai gara, nabaritzen dugu. Ernaitze hori kontzientzia billaka daiteke, edo eta, adimen kontzientziatua osorik pasa eta adimen inkontzientera igaro leike. Dena dela ere, ernaitzea gertatu da. Maila batean sinboloak ele duen energia sarea perzibitu dugu eta geure energia sarean ere talka egina du.\nOrduan, maila konstziente edo inkosntzientean perzibitzen ditugu. Gutariko asko mundu honetan ernai gara, ikusteko nola geure perzepzioak manipulazio konstantea jasan duen. Hau burutu den modu ugariren artean bat sinbologiaren bidezkoa izan da. Honen zergatia beste sujetu baten eztabaida da. Itzela izanen delako. Momentuz goazen onakoarekin jarraitzera: geure perzepzioa manipulatua izan da konstziente edo inkonsztzienteki ernai egonda ere, sinboloen informazio guneak duenarekiko.\nSinboloak potentzia handiko informazio emaileak dira, pakete txiki batean mezu ugariz josiriko geruza mordoa izan bait ditzake berekin . Astrologian ikus dezakegu hau – Saturnoren sinboloa esaterako, adierazlea bait da(izan daitekeela) denboraren, autoritatearen, kontrolaren, beldurraren, antsietateraren, blokeoaren, debekuaren, limitazioaren, disziplinaren, lan gogorraren, zailtasunaren, mugatzailearen, estruktura fisikoaren, legearen, ezurren, eskeletoaren, kolore beltzaren, etb.en energiarekin aurki gaitezkeela. Lista honetan ikusi ahal dugunez Saturnok eragina du mundu fisikoarekin, 3D, eta materialarekin. Behin hirugarren dimentsiotik aratago bagoaz , denborak esate baterako, ez du zerikusirik. Ikus dezakegunez baita ere Saturnok beldurra eta kontrolarekin du zerikusia, eta mundu materialaren limitazio eta legeekin ere.\nSaturno planetatik igortzen den frekuentzia bibratzailea gure konstzientziara joanen da, edo okerragoa dena , geure adimen inkonstzientera doa sinbolismoaren ikurren bidez.. Honek erran nahi du beldur eta kontrolaren frekuentzia eremua geure frekuentzia eremua aztoratzen dabilela, eta hori dela eta alteratuazioa sortuaz -bi eremuk alkar ukitzean, biak alteratzen dira- geuk jakin ere egin gabe.\nSaturnoren sinbologia astrologiatik askoz ere urrunago doa atzera; Maila guzietan zabaltzen da geure kulturara. Erlijio antolatu oro dira Saturnoren sinbologiaz josita; or da gurutzea ( saturnoren sinbolo bat- materia eta izpirituaren intersekzioaren adierazlea), kaabar ( Saturnoren sinboloa), Apaizen soka beltzak (eta berriz, Saturnoren sinbologia), apur batzuk aipatzearren. Satanismoa ( nabari denez, Satturno hitzetik) eta magia beltzak erabilitako sinboloak ( pentagrama, kaskezurra eta ezur-gurutzatuak, Bafomet, Auntz adarduna) eta hitzen indarra ( beste sinbologia mota bat) energia zehatza ( deabrua) erakartzeko, eragin zehatzak lortzeko.\nSatanismoa da ikus daitekeena entretenimendu industrian gogotxu promozionatua egun, sinbologiaren bidez. Saturnoren sinbologia maiz topa dezakegu masoien titulodun lauki zuri eta beltzen kokaleku diren Katedralen ( kontrola) zoruetan eta gobernuko ( kontrola) eraikinetan. Or izanen da maiz korporazioen ikurretan, nola ez, beste informazio eremu batzuk lagun dituela, susmorik ez duen publikoari mezu zehatz batzuk bideratzeko diseinatuak.\nSaturnoren energia beldur eta kontrolaren energiaaren adierazlea da, hobeto esanda, hirugarren dimentsio dentso eta materiala ondoen definitzen dituena.-uhinformako energia bere limiteraino geldotua izan den lekua, solidoaren itxura emanaz. Hau da formen mundua, forma mugatuen mundua. Saturnok agintzen duen mundua- astrologian erran ohi dugun moduan.\nAro berri batean murgiltzen ari garelarik, edo Ama Lur berrira –Eackhart Tolle-k erran ohi duen moduan-, mundu fisikoaren euskarria ahultzen hasia da; Saturnoren agintaritza apurtzen hasi da. Gehiago gara ohartzen hasiak ezer solidoa ezdenaren faktoreaz; energia da dena – horrexegatik da dendena frekuentzia bibratorioa. Beldurraren eta kontrolaren energia horixe besterik ez da, frekuentzia. Frekuentzia hau da geure energia eremura barneratzean, koerentzia desorekatzeko gaitasuna duena. Gaixotasunak eta gaitzak energia desorekatuaren manifestazio dira. Energia eremu inkoerenteak gaixotu eginen gaitu, egon ezina sortzen digu emozionalki eta mentalki, geure gozamena ostu eta minarekin ordezkatzen dute. Geure energia eremuek kanpoko ingurumenetik eremu elektromagnetikoen forman izan gara( geure frekuentziaren ezberdina) kimikoen bidez janarietan eta uretan, pestizidak, “chemtrail” deiturikoak, etb-engandik erasotuak, eta hauengandik jasandako asaltoa nahikoa ez balitz bezala simultaneoki izan gara sinbolismoak generaturiko frekuentziez bonbardatuak -( dakiten horiek) gehiago desegonkortu eta beldurra eta kontrolaren euskarrian manten gaitzaten. Jendea beldurrez denean kontrol errazagoak da – eta hori da agenda. Erlijioa da beldur bidezko kontrolaren exemplu argiena, eta bote begirada bat! Antolaturiko erlijioak maixuak dira lehenik zatikatu eta ondoren agintzearen formulan – eta sinbologiaz beteak; Saturnoren sinbologiaz.\nBeraz non kokatzen gaitu honek? Erantzuna sinplea da;\nJokuaz ohartzen garenean, geure perzepzioaren manipulazioaz, berataz aska gaitezke. Ez gara gehiago suszeptible izanen manipulazioarekiko behin ikusi ahal dezakegunean. Gu eta gutariko bakoitzak badugu abildadea gainetik pasa ahal izateko inguratzen gaituen sinbologiatik datozkigun mezu eta frekuentziak, osoki eta sinpleki bertan dela jakitun izanez soil-soilik. Beste bide bat aukera dezakegu – eta gauza positiboagoetan fijatu. Telebistako berriak ikusi edo ez aukera dezakegun moduan edo egunkaria irakurtzerakoan, badakigulako geure energia eremuak negatiboki golpatuak izan direla hori egin ezkero, BARRE! Egin dezakegu geu manipulatzeko eginiko ahalegin patetikoez – zeinengandik eta okultoaz (ezkutukoaz) ustez geu baino gehiago dakiten handi usteko hoiengandik.\nEz dugu zertan jokuan jardun beharrik. Jokatzen ari direla ohartu ez direnek soilik jarraitzen dute jardunean. Eta joko bat da. Ez da erreala. Den dena ilusio bat da. Solido eta erreal ageri zaigun munduaren ilusioa da, izatez noiz eta aldatzen besterik ez den ari, seriogi hartu dugu kontua. -Eta or da Saturno berriro ere – seriotasuna. Seriotasuna eta responsabilidadea ( lana gogor egin eta serioa izan behar duzu, edo bizirauterik ez espero!)…Hau da Saturnoren dominioa. Denbora Saturnoren beste programa bat izanen da- eta begiratu nola kontrolatuak gauden, estresatuak, denborarekin. Agian bada garaia programatik desentxufatzeko.\nSaturnoren programak golpatuak izan gara – planetan den ororen moduan zihur. Baina egin ahal duguna da kontzientzia bidez Saturnoren energia aldatu, programaketa aldatu. ( hori beste eztabaida bat izanen da baita ere.)\nNegatibotasunean luze jardun ostean balantzatzeko unea da; Sinbologiak informazio positiboa eta pizgarria eraman dezake beragan. Pentsatu bihotzaren irudi bat, bake zeinu bat, Maitasuna hitza, lore bat. Begiratu orain zeure ingurura, eta zihur naiz informazio eremu mordo bat ikusi ahal dituzula, sinboloen mundua zugana datorrela, zure bihotzari berba eginen diona. Sinbologia negatibozko munduak beste zerbaiti eginen dio berba. Garunaren ezker eremuari hitzegiten dio, amorruan (ilusioa den) sinesteko eta beldurraren ezagutza duen zure aldea. Beti dugun aukera da; eta zer entzungo dugu – eta zer ikusiko dugu? Amorrua, separazioa, beldurra?…Edo bat-asuna, gozamena, maitasuna?\nSaturnoren energia erreala dela ikusiko dugu eremu material honen errealitatean jauzten bagara . Ez bagara ez da izango! Aldaketaren bidean sakonduaz pausoak emanaz garenez, sinesten dut munduko solidotasuna biguntzen eta desegiten hasiko dela – eta honetaz aragoko dimentsioak pertzibitu ahalko ditugula. “Infinitoa” bere presentzia jakinarazten ari da. Ulertuko dugu mugaturiko mundu hau, egun ikusi eta senti dezakegun hau gure inguruan argazki itzelago baten aspektu bat besterik ez dela. Orduan manipulatzaileak, galduriko kausa batetan ariko dira. Geure adimenaren esklabutza amaitua izango da eta geu izango gara benetan geure errealitatearen sortzaileak.\nLinda George Zelanda Berrian bizi den astrologa eta idazlea. Astrologian pasioz barneratu izan da osasun alternatiboa, arimarekiko eta metafisikan bezala urte askotan zehar. Eta kazetaritzan ere esperientzia izanik determinazio osoz dabil “hitza hau zabaltzen” ernaitze denbora hauetan. Astrologa eboluzionari modura lan egine du, idazle eta yoghako irakasle ere bada.Begiratu bere Liburua =‘Sun Signs and Soul Mates’.eta lagundu hitza zabaltzen..\n← Dr. Burzynski, el médico que cura el cáncer.\nPENTSAMENDU ASKEA →


Hamabost | Bizirik da Nabarra ta bizirik da Nabar Herria\nkhantabriar erria eta Nabar erria, Frantziatarren eta Visigodotarren Rresumen aurkha altxa ziren eta ez ziren bia Rresuma ahuetara gehituak içan.\nUskhara, Naiara Edo Nabar Rresumaren Rregueen lehen izenetan aguertzen da. Ennekho Aritza Xemein edo honen seme, Gartzea. Onequin iccusi deçaquegu Uskhara zela Nabar Erriaren lengoajea edo eguneroco hizkuntza.\nAla ere garrantzizcoena uscarazco lein Nabar izenen inguruan ez dago bascoi lengoajearen jatorrian baizik eta oroitzea lein Nabar Rregue haiekin, carra (bidea) politicoa irekhi zela. Bascoien lengoajearen iraunpena demostratzen duen carra politicoa\nCarra Politikoa Enekokorekin ireki zen dakigunez. Enekok bide hau irekitzeko biolentziaren carra hartu zuen ta irabazi ere.\nAla ere asieratik, Aritzak ez zuen ahutatu biolentziaren bidea. Enekok Nabarran eguiten oí den bezala karra politikoa aukeratu zuen. Eblo eta Azenarizek berriz Biolentziarekin ioan nahi izan ziren Iruñira eta baita ethorri ere. Azkenik Naparrak biolentziaekin erantzun ta bia (bi) konte Frantziarrak atxilotu zituzten.\nEnekok ordea Estatu baten babesa zuen Nabarra, Baskhonia çarra: Erria, Auzalorra (eskhubidea), gudarostea. Guzi kau hitzkhuntza berean gordeta. Baskhoi çarra edo uskara eta bere phorma desberdinak, euskera, edo naffarrera.\nArgui dagoena da guzi kau diskribatu eta guero ezin dela esan karra edo bide politikoa lehenagotikan irekita ez zegoela.\nNo Replies to "Bizirik da Nabarra ta bizirik da Nabar Herria"


Buruz buruko finala errepikatu daiteke Lau eta Erdikoan - Tolosaldea - Tolosaldeko ataria\nBuruz buruko finala errepikatu daiteke Lau eta Erdikoan\nTolosaldeko Ataria 2020-12-01 15:04\nGaur egin da Lau eta Erdiko Txapelketaren aurkezpena Bilboko Bizkaia frontoian, Jaka gorriz jantzita dagoela. ASPE\nJakak eta Altuna III.ak adar ezberdinetatik parte hartzen dute kaiolako txapelketan. Final-zortzirenekin hasiko da lehiaketa asteburu honetan eta eskualdeko derbia izango da, Artola eta Peña II.aren artean.\nLehen mailako Lau eta Erdiko Txapelketa aurkeztu dute gaur Bilbon, Bizkaia pilotalekuan. Eskualdeko lau pilotari daude hamabi parte hartzaileen artean: Artola, Peña II.a, Jaka eta Altuna III.a. Zozketaren ondoren, adar ezberdinetan daude buruz buruko finala jokatu duten Jaka eta Altuna, eta berriro ere biak txapela lortzeko partida erabakigarrian elkarren aurka aritu daitezke abenduaren bukaeran. Parte hartuko duten beste pilotariak Agirre, P. Etxeberria, Elezkano II.a, Zubizarreta III.a, Bengoetxea VI.a, Irribarria, Ezkurdia eta Urrutikoetxea dira.\nZozketak ere ekarri du final-zortzirenetan eskualdeko derbia izatea: Artola eta Peña II.a elkarren aurka ariko dira, larunbatean, Azkoitian. Irabazlea Ezkurdiaren aurka ariko da finala-laurdenetan, abenduak 12-13ko asteburuan. Izan ere, zerrendaburu egungo txapelduna den Ezkurdiaz gain, Jaka, Altuna eta Urrutikoetxea dira; hauek final-laurdenetan hasiko dute txapelketa. Jaka Ezkurdiaren adar berean dago, eta bere final-laurdenetako aurkaria asteburu honetako Agirre eta P. Etxeberriaren arteko partidatik aterako da. Altunaren aurkaria, berriz, Elezkano II.a eta Zubizarreta III.aren arteko norgehiagokatik aterako da, eta Urrutikoetxearen aurkaria Bengoetxea VI.a eta Irribarriaren arteko partidatik.\nJakak hastear dagoen txapelketari buruz hitz egin du Ataria Irratian: "Orain txapeldun izanik, igual faboritoen multzoan egongo naizela iruditzen zait. Baina nire helburua orain arte izandakoaren berdina da, ahalik eta maila onena ematea, eta nik nire maila ondo ematen badut, aukerak izango ditut txapelketa onak egiteko eta finalaren ingurumari horretan egoteko". Iazkoan finalerdietan Ezkurdiaren aurka jokatu zuen. "Finalerdi handi bat egin eta gero, 22-20 galdu eta kalean geratu nintzen. Aurtengo txapelketa espres honetan kontuz ibili beharko da. Beste urtetan ligaxkak ematen zizun aukera partidaren bat galtzeko, eta aurten margen hori ez du inork izango. Saiatuko naiz aste eta erdi honetan lehenbizi hanka berreskuratzen, entrenamendu pare bat egiten lau eta erdirako, eta ea mailarik onena emateko gai naizen".\nkirola Alegia Amezketa Lizartza Tolosa


L'église de Lasse | Paroisse Saint Jean Pied de Port et Saint Jean Le Vieux\nL'église de Lasse\nL’église de Lasse semble récente, elle est sous le patronage de St Martin, le soldat romain devenu évêque de Tours comme le représente la tableau qui est au centre du rétable.\nEglise restaurée récemment.\nDimanche 15 janvier 2017 messe télévisée par ETB1\nDonibane Garazitik 3 kilometrotara dagon LASA izeneko herria.\nMugaherriak dira Azkarate iparraldetik, Uharte-Garazi ekialdetik, Anhauze mendebaldetik, Arnegi hego-ekialdetik, Banka hego-mendebaldetik eta Luzaide hegoaldetik.\nMunhoa mendi oinean kokatzen da Lasa. Erdi Aroan, Santiagorateko bidean, beilarien edo erromesen atseden eta gel-tokia zen Ibañetako aldapa gogorrari abiatu aintzin,\nGogoratuko dugu 778ko abuztuaren 15an gertatu Orreagako gudu ospetsua, Ibañetako mendatearen haitzartean gertatua. Toki hauetan hain xuxen, "baskoien" erasoaren ondorioz, Karlomañoren gudarosteko gibelgoardiak sekulako zafraldia jasan zuen, eta, leiendaren arabera, Euskaldunek hementxe garaitu eta hil zuten Errolan, Karl-Handia (edo Karlomaño)ren iloba. Hementxe zuen entzun Karl-Handiak Errolanen adarra.\nEtimologiari joaz, Herriaren izena Lats hitzetik dator, Latsa, erran nahi baita "urerreka".\nIzan ere, Lasa zeharkatzen dute Arnegiko Errobiak, Pagolako errekak, Landarretako xirripak eta Ontzoroneko errekak. Emari handiko latsarri bat ere aurkitzen da hemen.\nLasa-ko parropiaren aipamena aurkitzen da 1266an.\n"Mokosail" izeneko Komanderia bat ere aipatzen da 1333an, Orreagaren mendeko zena, eta geroago Baionako Kapituluaren mendekoa, Santiagorateko bidean erromesak atertzen zituena. "Mokosail" diteke frantsesezko "bon conseil" hitzaren euskarazko egokitzapena.\nEtxe zaharrenetarik da Urtustegia, orain berriztatua. 17. mende lehen erdikoa da Laskorria, berriztatua ere. 18. mende ondarrekoak Meriategia eta Harginabeheria...\nAldakurria... Jauregia... Karrikaenia...\nHuna hemen Herriko Etxea, berriztatua. Eta pilota plaza lemaburu ederrarekin: "Herriaren indarra, batasuna !"\nHerri hunen historiari loturiko beste datu askorik ez dugu aurkitu. Mendeetan zehar tokiko biztanleek bizitza nahiko baketsu eta baretsua eraman dutelako seinalea izango da...\nLasse: présentation avant la messe télévisée par ETB1 le dimanche 22 janvier 2017\nIragan igandean erran dautzuegu parropia hunen lehen aipamena aurkitzen dela 1266an.\nEliza, iduriz, osoki eraikia izan da 19. mendean, eta 20. mendean berriztatua.\nHerriaren patroina edo zandaria da Jondoni Martine.\nSoiltasuna da eliza hunen ezaugarri nagusiena.\nAukera (edo parada) hau baliatu nahi dugu gogoratzeko nor izan den Tours-eko San Martin, deitua ere Martin Urrikaltsua (edo Errukikorra).\n316an sortu zen, erromatar Inperio garaian, Savaria hirian, Panoniako erromatar probintzian, orain Hongria dena. Galiako Candes hirian zendu 397ko azaroaren 8an, 81\nurtetan. Elizak ezagutu duen lehen saindu ez-martiria da. Bere soin-gainekoa erdibiturik, hotzez hiltzera zoan behartsu bati eskaini zion erdia, eta jestu horretan oinarritzen da berari buruzko debozioa.\nAita erromatar armadako agintaria zuen, Italian kristautasuna hedatzen ari zen garaietan. Harremanak izan zituzkeen ttipi-ttipitik Martinek kristauekin, eta 10 urte zituela adierazi zuen kristautasunari konbertitzeko gogoa eta Kristoren zerbitzura jartzeko xedea.\nBaina aitak behartu zuen bera bezala armadan engaiatzera. Hogei ta bost urtez egon zen legionario armada batasun berezitu batean. Amiens hirian zegoenean, Bazko egunean,\nbataioa hartu zuen, 40 bat urte zituela.\nAzkenean, 356an armada utzi ahal izan zuen, baina armada zerbitzatu izanagatik ez zuen apez izaiteko eskubiderik. Orduan ermita bat sortu zuen Poitiers ondoan 361ean, eta 10\nurtez hor egon zen beste fraile zonbaitekin.\n371an, Tours-eko apezpikua zendu zenean, herritarrek apezpiku izendatu zuten bere gogoaren kontra. Baina apezpiku izanik ere ez zuen bere bizimoldea aldatu, ez zuen parte hartzen apezpikuen batzordeetan eta predikari ibiltzen segitu zuen Galian gaindi.\nAzkenean, 397ko azaroaren 8an zendu zen Candes hirian, hautsezko ohako batean. Tours-en ehortzia izan zen azaroaren 11an.\nHandik aitzina, berari buruzko debozioa hedatu zen Europan gaindi eta ere Hego Ameriketan. Eta beraz Lasako zaindaria ere dugu Jondoni Martine.\nHilerrian gizon-harri bakar batzu gelditzen dira oraino.\nParropiari dagokionez, Lasa kokatzen da Garaziko San Frantses Xabierrekoaren parropian, beste 10 herrirekin: Anhauze, Zaro, Jatsu, Eiheralarre, Arnegi, Ezterenzubi,\nUharte-Garazi, Azkarate, Izpura eta Donibane Garazi. Hiru apezek dute 4500 bat arimen ardura.\n2017-01-29 présentation avant la messe télévisée par ETB1\nLASAk 15 bat kilometro karratuko eremua du, eta 330 bat biztanle.\nBiztanlego gehiena ezagutu zuen 1851an: 814 biztanle. Geroztik beti emeki emeki ttipituz joan da, eta biztanlego apalena izan da 2000. urtean: 261 bat biztanle.\nBaina ikusten da azken 15 urte hauetan piska bat igotzen edo goratzen ari dela: 70 bat biztanle berri sartu edo sortu dira ! Hemengo ogibide nagusiena betidanik izan da laborantza (edo nekazaritza), eta gaur egun berdin segitzen du: 35 bat etxalde daude, kasik denak segidarekin. Ardi eta behi hazkuntza dira nagusi, bai eta ere xerri hazkuntza.\nLasa, Irulegiko arno eta Ossau-Iraty gasna sormarkako eremuetan kokatzen da. Hamar bat ofiziale ere badaude, arlo desberdinetan, hauen artean Etxoinia jatetxea.\nHaurrak Donibane Garazin edo inguruko herrietan eskolatuak dira. Donibane Garazi da, alabaina, inguru huntako hiri nagusia, eta Lasar ainitzek hor dute beren ogibidea, edo berdin ere, batzuek, Baiona edo kosta aldean.\nLasa gaur egun ibilaldi askotako abiapundua ere da.\nOhargarria da herri hontan dagon dantzarako zaletasun berezia. Izan ere, urtero, herriko bestak kari, iraileko 3. asteburuan, antolatzen da kabalkada bat, eta hontan parte\nhartzen dute 150 bat herritarrek, adin guztietakoak.\nHona hemen, azkenik, herritarren biltoki gisa eraikia izan den egoitza. Izena, noski... "Lasaiki"...\nAmaitzean, tokiko biztanlegoari opa nahi diogu hainbat mendez ezagutu duen bizimolde baketsu eta baretsuaz gozatzen jarraitzea, egunerokoari patxadaz eta zuhurtziaz\nburu eginez, tokiko latsek daramaten bide berdinetik !


Pribatutasun Politika Adierazpena »Adana Abokatua Saim İncekaş\nPribatutasun politika eta datuak babesteko oharra\nAbokatua Saim İncekaş'Bisitarien webgune honen azterketa, interpretazioa, irakurketa eta komunikazioa honako baldintza hauen mende daude.\n1. Webgune hau interneten profesionalki defendatzeko jarduera jarraitzeko eta bezeroei informazioa emateko prestatu da, eta ez du publizitate, lan eskaintza edo beste edozein helburu komertzial jokatzen. Aipatutako webgunearen edukia Turkiako abokatuen elkarteade Lanbide Arauak eta Iragarkiak Debekatzeko Araudia. Arabera diseinatzen saiatu da.\n2. Webgune honetan erabiltzaile gisa sartzeak edo erregistratzeak, gurekin harremanetarako inprimaki edo mezu elektroniko baten bidez komunikatzeak ez du abokatu-prokuradorerik harremanik sortzen bisitariaren eta webgunearen jabearen artean.\n3. Gure pribatutasun politikarekin bat etorriz, gurekin komunikatzeko partekatuko duzun izena, telefonoa, posta elektronikoa eta helbide informazioa ez dira hirugarrenekin partekatuko eta ez dira beste helburu batzuetarako erabiliko.\n4. Abokatu Legearen eta TBB Lanbide Arauen arabera gurekin partekatuko dituzun legezko arazoei eta arazoei buruzko informazio pribatu guztia konfidentzialtasun profesionalaren esparruan babestuko da.\n5. Bulegoaren berariazko baimenik gabe, webgune hau ezin da beste webgune batetik lotu.\n6. Saim İncekaş abokatuak ez du beti partekatzen dituen artikuluak eta informazioa eguneratzeko konpromisoa hartzen.\n7. Webgune hau bisitatzen duen bisitari orok goiko eta beheko gidalerroak onartu dituela ulertuko da.\nDatuak Babesteko eta Biltegiratzeko Oharra\n1) Zure informazio pertsonala biltzeko unean, Saim İncekaş abokatuak, webguneko datuen arduraduna denak, identifikazio pertsonaleko informazioa jaso dezake, hala nola zure helbide elektronikoa, izena, helbide fisikoa, telefono zenbakia edo negozioaren informazioa. Gure zerbitzuak erosten badituzu, fakturazioko eta kreditu txarteleko informazioa bildu eta gordetzen dugu. Saim İncekaş abokatuak ere zuretzat bakarrik ez den informazio demografiko anonimoa bildu dezake, hala nola zure posta kodea, adina, generoa, lehentasunak, interesak eta gogokoenak. Adana Abokatua Saim INCEKAŞez du bezeroen informazioa ezabatzen ordaintzen duten kideentzat. Hala ere, Saim İncekaş abokatuak eskubidea du edozein unetan doako kontua duten kideentzako bezeroari buruzko informazioa ezabatzeko eskubidea. Saim İncekaş - Adana abokatuak zure ordenagailuko hardware eta softwarearen inguruko informazioa automatikoki jaso dezake. Informazio honek honako hauek izan ditzake: zure IP helbidea, arakatzaile mota, domeinu izenak, sarbide denborak, sistema eragilea, cookien informazioa, erreferentziazko webguneen helbideak eta zure Interneteko zerbitzu hornitzailea. Informazio hori Saim İncekaş abokatuak erabiltzen du zerbitzua funtzionatzeko, zerbitzuaren kalitatea mantentzeko eta Zerbitzuen erabilerari buruzko estatistika orokorrak emateko. Erabiltzaileek gunea nola erabiltzen duten eta beren zerbitzuak nola hobetzen dituzten hobeto ulertzeko, Saim İncekaş abokatuak ere gure webgunearen erabilera, bisitatutako orriak, klikatutako estekak, sartutako testuak eta saguaren mugimenduak bezalako informazioa bildu dezake. Mesedez, kontuan izan norberaren identifikazio informazioa edo pertsonalki sentikorrak diren datuak Zerbitzuen bidez zuzenean azaltzen badituzu, informazio hori beste batzuek bildu eta erabil dezaketela. Adana-Lawyer Saim İncekaş-ek gure webgunetik estekatzeko aukeratzen dituzun webguneen pribatutasun adierazpenak berrikusteko aukera ematen dizu, webgune horiek zure informazioa nola biltzen, erabiltzen eta partekatzen duten ulertzeko. Saim İncekaş abokatua ez da arduratzen ditugun webguneetatik kanpoko pribatutasun adierazpenen edo bestelako edukien erantzule.\n2) Zure informazio pertsonalaren erabilera Saim İncekaş abokatuak zure informazio pertsonala bildu eta erabiltzen du gure webgunea funtzionatzeko eta eskatzen dituzun zerbitzuak emateko. Saim İncekaş abokatuak ere zure identifikazio pertsonaleko informazioa erabil dezake Saim İncekaş-Adana prokuradoreak eta bere filialek eskaintzen dituzten beste produktu edo zerbitzu batzuen berri emateko. Saim İncekaş abokatua zurekin harremanetan jar daiteke inkestetan parte hartzeko lehendik dauden zerbitzuei edo eskain daitezkeen zerbitzu berriei buruzko iritzia ikertzeko. Saim İncekaş abokatuak ez ditu saltzen, alokatzen edo alokatzen bezeroen zerrendak hirugarren batzuei. Saim İncekaş abokatuak noizean behin kanpoko negozio bazkideen izenean jar zaitezke harremanetan zure interesekoa izan daitekeen eskaintza zehatz baten inguruan. Kasu horietan, zure pertsonalki identifikatu daitekeen informazio bakarra (posta elektronikoa, izena, helbidea, telefono zenbakia) ez zaio hirugarrenari transferituko zure berariazko baimenik gabe. Horrez gain, Saim İncekaş abokatuak abokatu fidagarriak partekatu ditzake datuak azterketa estatistikoak egiten, posta elektronikoak edo posta elektronikoak bidaltzen, erosketa burutzeko egin beharreko lanak betetzen, bezeroari arreta eskaintzen, bidalketak antolatzen laguntzeko. Saim İncekaş abokatuak ere gure webgunearen erabilerari buruzko informazioa parteka dezake hirugarrenen web analisi softwareekin, hala nola bisitatutako orriak, klikatutako estekak, sartzen ez diren testu sentikorrak eta saguaren mugimenduak, bere zerbitzuak hobetzeko. Hirugarrenek debekatuta dute zure informazio pertsonala Zerbitzu hauetatik kanpo erabiltzea eta zure informazioaren konfidentzialtasuna babestera behartuta daude.\n3) Gainera, gure Zerbitzuak hirugarren baten bidez eskatzen badituzu edo gure Zerbitzuak markako webgune baten bidez eskatzen badituzu, Saim İncekaş abokatuak zure informazio pertsonala eta zure erabilerari buruzko informazioa parteka ditzake. Gure zerbitzuei produktuekin eta / edo zerbitzuei buruz hirugarrenekin komunikatzeko aukera ematea. Kasu horietan, hirugarrenak Saim İncekaş abokatuak emandako informazioaren erabilera pribatutasun politikaren mende dago.\n4) Saim İncekaş abokatuak gure bezeroek bisitatzen dituzten orriak kontrolatzen ditu, zein zerbitzu erabiltzen duten zehazteko. Datu hauek erabiltzen ditugun webguneetako eduki pertsonalizatua eta publizitatea emateko erabiltzen dira, portaerak gai jakin batean interesa dutela adierazten duten erabiltzaileei. Saim İncekaş abokatuak jarraipen-pixelak erabiltzen ditu gure Zerbitzua zuri eskaintzen laguntzen digun informazioa biltzeko. Kontuan izan zure arakatzaileak edo beste mekanismo batzuek bidalitako "jarraipenik gabeko" seinaleek ez dutela eraginik Saim İncekaş prokuradoreak identifikazio pertsonaleko informazioa biltzean. Horrez gain, Saim İncekaş prokuradorearen datuak aztertzen dituzten beste alderdi batzuek, hala nola Google Analytics-ek, zure lineako jarduerei buruzko informazio pertsonala jaso dezakete gure Zerbitzuak erabiltzen dituzten bitartean. Saim İncekaş prokuradoreak hirugarrenen afiliatuek politika desberdinak izan ditzakete "ez jarraipena egiteko" seinaleei buruz eta Saim İncekaş abokatuak ez du konpromisorik hartzen politika horien inguruan.\n5) Saim İncekaş abokatuak jarraipena egiten du erabiltzaileek gure webgunera egiten duten jokabidearen / bisiten arabera oinarritutako erabiltzaileen audientzia berriro merkaturatzeko. Saim İncekaş abokatuak ere interes hauen, zeinu geografikoen eta demografikoen arabera iragarki bereziak egin ditzake erabiltzaile horietara. Saim İncekaş abokatuak datuak partekatzen ditu arakatzaile mailan Google Analytics bezalako hirugarren saltzaileen jarraipenaren bidez soilik. Erabiltzaileek iragarki eginbide hauetatik kanpo utzi dezakete Google bisitatuta edo kontsumitzaileak aukeratzeko orria ez bezalako baliabideak erabiliz. Saim İncekaş abokatuak posta elektronikoko helbideak erabil ditzake iragarki bereziak dituzten erabiltzaileei zuzentzeko hirugarrenen iragarkien plataformen bidez. Saim İncekaş abokatua, beharrezkoa denean informazio pertsonala eman dezakegu edo legea betetzea egokia dela uste dugu (adibidez, legezko zitazioa, epailearen agindua edo epailearen agindua); Pribatutasun politika hau edo gure beste politika edo akordio batzuk betearazteko edo betearazteko; Guri zor zaizkien zenbatekoak abiatu, sortu, fakturatu eta kobratu; Gure erabiltzaileen edo erabiltzaileen eskubideak, jabetza edo segurtasuna babesteko; Babestu gure Erabiltzaileak Zerbitzuen iruzurrezko, gehiegikeriazko edo legez kanpoko erabileraren aurka; edo edozein pertsonari heriotza edo lesio fisiko larriak dakartzan larrialdiak informazio pertsonala ezagutzera ematea eskatzen edo justifikatzen duela uste badugu. Gure bezeroei buruzko informazioa, informazio pertsonala barne, prozesatu daiteke bateratze, erosketa, zor finantzaketa, enpresaren aktiboen salmenta, porrota, porrota edo hirugarren batzuei transferitu dakiokeen porrota. Kasu horretan, zure informazio pertsonala transferitu baino lehen jakinarazten saiatuko gara, baina baliteke transferentzia hori ez aukeratzeko eskubidea izatea.\n2020 © Saim İNCEKAŞ abokatuek gordetako eskubide guztiak. Isiltasuna urrezkoa da, baina gure begiek oraindik ikusten dute.


Errenteria Herri Arte Eskola sortzeko bidean da — dantzan.eus\nHemen zaude: Hasiera › Hemeroteka › Errenteria Herri Arte Eskola sortzeko bidean da\nErrenteria Herri Arte Eskola sortzeko bidean da\nGaur egungo Musika eta Dantza Eskola diziplina desberdinetako elkargune integrala bilakatuko da\nAizpea Otaegi alkatea eta Garazi López de Etxezarreta zinegotzia.\nErrenteria – Egungo Errenteriako Musika eta Dantza Eskolak aldaketa esanguratsu batzuekin ekingo dio datorren ikasturteari. Helburua Herri Arte Eskola batean bilakatzea da, arte diziplina ezberdinetarako sarbidea demokratizatzeko.\nAste honetan burututako ekimen honetako aurkezpenean, Aizpea Otaegi alkateak gogora ekarri zuenez, Udal Patronatuak 2013an onartu zuen hezkuntza erakundea birformulatzeko beharra heziketa artistikorako eskaintza publikoko beste eredu bat izatera igaro zedin. Aurreko agintaldi planean berariaz jaso zen Arte Eskola bilakatzen hastera begirako helburu eta erronkari heltzea, eta bide horretan egun urratzen ari diren 2019-2023 agintaldi planean "aro kultural berri bati bidea zabalduz hiritar guztientzat eskaintza artistiko integral, bateratu eta berritzaile bat garatzea helburu izango duen Arte Eskola" egikaritzen hasteko mandatua eman zion udal Gobernuak erakunde autonomoari. Lehen pausu gisa, ikasturte honetan bertan antzerkia musika eskolatik bertatik eskaini da.\nGarazi López de Etxezarretak, Musika Patronatuko lehendakariak, datorren ikasturtetik aurrera Herri Arte Eskolan martxan jarriko diren berritasunak aurkezu zituen. Lehen inplementazioak nagusiki lau eta zazpi urteko haurrei eragingo die. Izan ere, lau eta bost urteko haurrek musikan oinarrituriko 45 minutuko saio bat eta gorputz adierazpenean oinarrituriko beste bat jasoko dute astero.\nSei eta zazpi urteko ikasleek, horiei jarraipena emateaz gain, ahotsean oinarrituriko eta arte plastiko-ikusizkoei bideraturiko saio bana ere jasoko dute. Aipagarria da adin tarte horretako ikasleek gorputz adierazpenaren baitan errotazio sistema baten bidez eskolan ikasgai izango diren dantza espezialitate guztiak deskubrituko dituztela: euskal dan-tza, balleta, klakea eta, berrikuntza gisa, dantza garaikidea eta urbanoa ere bai. Sistema honen helburua arte diziplina ezberdinetan murgiltzea eta aukera berriak deskubritzea da. "Kirolekin Eskola Kirolean gerta-tzen den bezala", azaldu zuen López de Etxezarretak.\n"Berrikuntza aipagarrienetako bat hitzaren inguruan garatuko den eremu artistikoa izango da. Horrela hi-tzari osagai artistiko izaera aitortuz zortzi urtetik aurrera hitzaren itsaso zabalean jolasten eta artistikoki ahalduntzen hasteko aukera egongo da. Hamabi urtetik aurrera hi-tzaren lanketa espezifikoagoei bidea irekiko zaie hitza tolestuz, leunduz edota dijitalizatuz, eta 18 urtetik are aukera zehatzagoa jorratuz", azpimarratu zuen.\nAzkenik, adin tarte horietatik kanpo dantza garaikidea zein urbanoa eta alboka eta dultzaina ikastaroak eskainiko direla aipatu zuen.


Euria da // Euria egiten dau - Bizkaieraren ataria\nMomentuko euriaz dihardugunean ez dogu esaten euria egiten dau, ezpada euria da, edo Gipuzkoatik ekialderantz, euria ari du. “Orain momentoan euria da” edo “Orain goizean euria ari du”.\nEuria egiten dau noiz esaten dogu? Ohiko jarduera bat adierazo gura dogunean: Noiz egiten dau euria? Edo sarritan, edo batzuetan, edo behin baino sarriago, edo egunero, edo astero, edo urtero egiten dau euria. Halan esan ginei: Neguan euria ugari egiten dau, baina udan ostera, nekez edo mehatsago egiten dau euria.\nBaina momentuko euria egitea adirazoteko, ezin da esan: Orain Bilbon euria egiten dau, ezpada ze: Bilbon euria da (orain, une honetan).\nEta ostera, lehenago izan bada euria, edo bart gabean, eta orain aterri badago, bai esaten dogula, eta ondo esanda: Euria egin dau, behea busti dago eta. Eta gerokoaz, etorkizunekoaz be bardin: hodei baltzak ikusten baditugu itsasoaldetik sartzen, galarrena datorrelako antza hartzen badeutsagu eguraldiari, esango dogu: Euria egingo dau, orduan esango dogu: Euria egin behar dau. Edo segurtasun gehiago emonda: Euria egingo dau! Edota adberbio batez lagundurik, presenteko egitureaz be baliatu geintekez: Laster euria da, denporea ilundu dau eta. Eta ekarri aditzagaz be adierazo geinke etorkizun hurreko euri-egitea: Euria dakar, laino baltzak agiri dira eta.\nEguraldiagaz lotutako beste fenomeno batzukaz be bardintsu jokatzen dogu, edurragaz esaterako: Edurra da (orain momentuan, berbaz dihardugula). Edurra egin dau (gauez), behea zurituta badakusku. Edo: Edurra egin behar dau, edota edurra egingo dau, horren trazak hartzen badeutsaguz eguraldiari.\nTxingorra da, inetasia da be aditz egitura beretsuaz erabiliten ditugu. Eta igarotakoaz: Lehen txingorra edo inetasia egin dau edota bota dau.\nPosted on 2018/01/26 2019/04/30\nPerpausaren prozesua zein neurritan dan ziurra edo ez hain ziurra, horretan datza perpaus osoari eragiten deutsien adber...\nKukua guztiontzako ezaguna dan txoria da. Ikusi nekez egiten da, baina entzun bai. Baso inguruetan entzuten da errazago,...\nPosted on 2015/01/30 2019/06/25\nLezamako Udalak eta Elkar argitaletxeak, haurrentzako irakurgai barriak sortu eta idazleen lana bultzatzeko asmoz, haur ...


Burdinazko altzariak, landa-dotorezia | Consumer\nBurdinazko altzariek baserri-giroko xarma eskaintzen dute, eta, aldi berean, bertako marra meheek etxean dotorezia handia bermatzen dute\nEgilea: cvazquez 2013-ko azaroak 21\nBurdinazko altzariak oso baliagarriak dira: dekorazio-era askotara eta etxeko gela handi eta txikietara egokitzen dira. Gainera, iraunkorrak dira eta ia ez dute mantentze-lanik behar. Artikulu honek burdinazko altzarien eta, aldi berean, burdinazko altzarien dotorea den estiloaren aukerak deskribatzen ditu, hau da, etxeko geletarako aukera ematen duten aukerak eta, bereziki, burdinazko apalak sukaldaritzan, bainugelan eta harreran nola egokitzen diren.\nBurdinazko altzariak, landa-estilokoak eta, aldi berean, dotoreak.\nBurdinazko altzariak aukera bikaina dira eta ez du indarrik galtzen barruko espazioak apaintzen direnean. Altzari-mota horrek landa-estiloa konbinatzen du, eta pieza horiek sarritan lotzen dira; bereziki, lorategiko aulkiak eta mahaiak, eta dotorezia berezi bat ere badago, sofistikaziora ere irits daitekeena.\nLogelan, burdinak ohearen egitura osoa edo burualdea izan dezake\nAltzari horiek marra meheak dituzte, itxura arinekoak, oso iraunkorrak eta ia ez dute mantentze-lanik behar, garbiketaz haratago. Horregatik, oso inbertsio ona da epe luzera. Lerro fin horiei esker, etxeko gela txikienetara egokitzen dira, eta handienetan, material tradizionalagoekin batera, adibidez, zura.\nKontuan izan behar da pieza horiek hasierako tratamendua behar dutela hezetasunetik babesteko, kanpoko espazioetan jarri behar badira (lorategian, patioan, etab.). edo kondentsazio handiko egonaldietan, hala nola sukaldean edo bainugelan. Hala, ez da oxidatu behar, eta ez da tratamendu bat aplikatu behar leheneratu edo horiek kendu behar izateko.\nBurdinazko altzariak etxeko egonaldietan\nEtxeko gela bakoitzak burdindasun- eta dotorezia-nahasketa hori ematen dioten burdinazko altzariak izan ditzake.\nIrudia: French fins.\nEgongelan, aukera hoberenetako bat da burdina forjatuzko egitura duen ikastetxeko mahai bat sartzea. Mahaiaren taula zementua edo antzeko materialez osatua egon daiteke, eta gainazala zeramikaz estalia, lorategian aire zabalean eusteko prestatutako mahaietan bezala. Baina, barrualderako altzari bat denez, material beroagoetakoa ere izan daiteke, egur mota ezberdinak bezala.\nNahikoa leku badago, sofaren ondoan erdiko mahai bat bakarrik jarri beharrean, beste multzo bat ere jar daiteke, bere eserlekuekin: burdinazko aulkiak, jolasa egiteko. Horrela, tea hartzeko txokoa presta daiteke, jolasetarako (kartak, xakea, etab.). edo beste edozein jarduera, sofarekin eta telebistarekin independentea den espazio propioan.\nLogelan, burdinak altzariak menderatu ditzake elementu nagusiaren bidez: ohea. Bi aukera daude. Lehenengoa da egitura guztia material horrek osatua izatea. Bigarrena, ohea beste edozein motatakoa izanik ere, burdina forjatuzko burualde batekin, baserriko xarma eta dotorezia ukituko dituena. Arriskutsuenak, burualde gisa, lorategiko burdin zati bat ere berrerabil dezakete.\nBurdinazko apalak etxe osoarentzat\nBurdinazko egituretan zintzilikatutako landare esekiek itxura oso polita eskaintzen dute\nBeste gela batzuetan, antzeko apalategiek eta altzariek erabiltzen dute burdina.\nSukaldean produktu ezberdinak edukitzeko modu bikaina eskaini dezake, baina material honekin gurpildun orgatxoa ere egin daiteke.\nHarreran apalak dituen altzari bat oso praktikoa eta erabilgarria izan daiteke, eta espazio horretarako dekorazio egokia eman. Burdinazko markoa duen ispilua, eta are gehiago ispilua gorputz osokoa bada, egongelako ardatza izan daiteke, iritsi eta etxean sartzen denari ongietorria ematen diona.\nBainugelan, berriz, komun-ontzietako apalategi-mota eta euskarri guztien eskeletoa ere izan daiteke burdina. Gainera, oso konbinazio onak egiten ditu beste material batzuekin (adibidez, oihalak edo kristalak), konketaren azpian edo haren albo batean, bainuontziaren ondoan, etab. armairuak edo konpartimenduak lortzeko.\nBainugelarako aldaera bat, egongela edo beste gela batzuetarako ere pentsa daitekeena, eskantzuak edo apal txikiak dira, non apaingarriak edo lorontziak landareekin kokatu behar diren. Landare esekien hainbat espezie, hala nola huntza, potoa, begonia edo iratze kanariarra, ezin hobeak dira formatuetarako; izan ere, zurtoinak eta hostoak garatzen direnean, burdinezko egituran korapilatu egiten dira maiz, eta multzoari itxura oso ederra emango diote.\nareto bainu dekorazio hierro-eu Jardín-eu landatar muebles-eu xarma\nAparatu elektrikoen babesa


Nafarroa – Hitzak eta Hotsak\nArgazkiak hitz egiten duenean\nGaur, Urkullu lehendakariaren eta Barcina foru presidentearen arteko bileraren kronikak agertzen dira egunkarietan. Ez dakit bilerak eduki handirik izango zuen, baina bada aurrerapauso bat, bederen, EAE eta Nafarroako Foru Erkidegoaren arteko harremanak normalizatzeko. Lehen harri koskortxo bat alegia.\nHori esanda, ez nator topaketa horrek eman ditzakeen fruituez hitz egitera, [Enlace roto.] topatu dudan sekulako argazkia iruzkintzera baizik:\nKasualiatea izan daitekeela ez dut inondik inora ukatuko, baina ez didazue esango argazki horrek gauza gutxi esaten duenik. Argazkiak hitz egiten du.\nAlde batetik, herritarraren pare jartzen den agintaria ikusten dugu, makurtu egiten dena, arazoak dituenari ahal duen moduan laguntzeko, keinua serio. Urkullu jauna.\nBestalde, besteen arazoei barre egiten dien agintaria dugu, Barcina andrea. Arazoak arazo, aurrera egiten duena, atzera begiratu barik, ezer gertatuko ez balitz bezala. Horrela deskriba daiteke ere bere agintzeko modua, itsuan aurrera egitea, eta inguruan zer dagoen bost axola.\nBi agintari, bi pertsona, bi jokabide desberdin.\nPosted on 2013/11/08 2013/11/08 Categories Euskadi, Euskal Herria, Eusko Jaurlaritza, Iñigo Urkullu, politikaTags Barcina, Deia, EAE, Erkidegoa, Euskadi, Euskal Herria, Nafarroa, Urkullu2 Comments on Argazkiak hitz egiten duenean\nUPN eta vascuencea\nAtzo Ama Hizkuntzen Eguna izan zen, UNESCOren ekimena, eta horrek Nafarroan gertatutakoaren gaineko bi iruzkin emateko bidea eman dit, zoritxarrez.\nAlde batetik, Euskarabideak (Nafarroako Euskararen Institutua) ekitaldirik ez antolatzeko agindua jaso zuen, atzo bertan Deia egunkariak salatzen zuen bezala. Bestetik, NaBai-k euskararen aldeko adierazpena eraman zuen Legebiltzarrera.\nUPN alderdia ez zen gai izan hitzez hitz honakoa esaten zuen adierazpenaren alde bozkatzeko: “Nafarroako Legebiltzarrak adierazten du lanari irmo ekingo diola euskararen egoera hobetzeko, Nafarroako ondarea baita”. Eskerrak gainerako guztiek baiezkoa eman zuten.\nGarbi utzi du beste behin ere Sanz presidentearen alderdiak Nafarroako berezko hizkuntza (Linguae Navarrorum) arrotz sentitzen duela. Bagenekien hori, baina gorrotoa horrela ere hain libre adieraztea ere…\nIdentitate nazionalak alde batera utzita, zer polita litzateke nork bere lekuan lekuko ondasunak eta altxorrak ondo baloratzen jakingo balu.\nZein izango da UPNren hurrengo helburua? Frontoiak eraitsi? Txapelak debekatu?\nNondik gatozen onartzeko gai ez badira batzuk, zelan jakingo dute ba nora demontre eraman nahi gaituzten?\nPosted on 2011/02/22 2011/02/22 Categories Euskadi, Euskal Herria, euskaraTags euskara, Euskarabidea, Miguel Sanz, NaBai, Nafarroa, Nafarroa Bai, UPNLeave a comment on UPN eta vascuencea


Kultura Ondarea Sariaren hirugarren edizioa abian da. Noticias de Gipuzkoa\nKultura Ondarea Sariaren hirugarren edizioa abian da\nApirilaren 7ra arte egongo da aukera ikasleek beraien bideoak aurkezteko\nUxue Razkin - 2017(e)ko martxoaren 14a, asteartea - 06:12etan eguneratua\nAurreko edizioetako irabazle batzuk, Joxean Muñoz eta Imanol Agoterekin batera. (Oskar Martinez)\nBilbo- Eusko Jaurlaritzako Kultura eta Hizkuntza Politika Sailak, Hezkuntza Sailarekin lankidetzan, Kultura Ondarea Saria 2017 aurkeztu eta parte hartzeko deia egin zuen atzo Euskadiko Artxibo Historikoan. Kulturako sailburuorde Joxean Muñozek eta Kultura Ondarearen zuzendari Imanol Agotek azaldu zuten moduan, ekimen honen helburua euskal kultura ondarearen hedapena bultzatzea da. Horretarako, saritu nahi dituzte Bigarren Hezkuntzako 3. eta 4. mailetako, Batxilergoko lehen mailako eta Erdi Mailako Heziketa Zikloetako ikasleek kontzeptu horri buruz egindako bideoak.\nIrlandara zazpi eguneko bidaia izango da saria -hiru lantaldek jasoko dutena- eta apirilaren 7ra arte egongo da zabalik bideoak aurkezteko epea. Maiatzean emango dute saridunen berri, ekitaldi publiko batean. “Hau guztia gizarteratzea nahi dugu”, esan zuen Agotek.\nAurtengoa hirugarren edizioa dute eta orobat, proiektu honen bilakaera “positiboa” izan dela jakinarazi zuten, ikastetxe kopurua igo baita. Lehen edizioaren (2015) eta bigarrenaren (2016) artean, %51 bideo gehiago izan ziren eta %23 ikastetxe parte-hartzaile gehiago. “Uste dut esperientzia interesgarria dela ikasleek ikus-entzunezko teknikak erabiltzen dituztelako eta talde-lana bultzatzen delako”, azaldu zuen.\nAurtengo edizioari begira, Agotek informazio baliagarria eman zuen. Lehiaketan parte hartu dezaketenak ikasle taldeak dira, euren tutorearekin batera lanean arituko direnak. Talde bakoitzean, gutxienez, hiru ikasle eta gehienez sei egongo dira. Bideoak 3 eta 10 minutu arteko iraupenekoak izango dira eta horietan kultura ondare material edo inmaterialarekin lotutako euren ikuspegia azalduko dute. Agotek argitu zuen, guztira, bi bideo aurkeztu behar dituztela;bata, prozesuaren berri ematen duena, Making of delakoa, eta bestea, emaitza bera, sarituko den produktua, hain zuzen.\nIkasleek ondare materiala edo immaterialari buruz hitz egin behar dute prestatutako bideoan. “Eraikuntzek, baserriek, errotek, alde zahar historikoek osatzen dute ondarea, baina baita mitologiak, euskal dantzek eta herriko ohiturek ere”, argitu zuen.\nIkasleek egindako bideoak Youtube plataformara igo beharko dituzte eta URLa antolatzaileei bidali. Halaber, lehiaketa honen arduradunek azpimarratu zuten balorazio batzorde bat osatu dutela;bertan Paco Etxeberria eta Agustin Azkarate egongo dira, besteak beste.\nprotagonistakJoxean Muñozen esanetan, “proiektu honen funtsa” ikasleak dira eta horregatik bertaratu ziren atzo Artxibora aurreko edizioetako irabazle batzuk -Julio Caro Baroja BHI, Kantauri BHI, Avellaneda Ikastetxea eta Laudio Ikastola-, Irlandara egindako bidaia kontatzera.\nJulio Caro Baroja BHIko tutore den Juan Carlosek hartu zuen lehendabizi hitza: “Esperientzia zoragarria izan zen. Orain arte estalita zegoen mundu bat aurkitu genuen Algortan: ontziena. Horretaz gain, taldean lan egiteko aukera eman zigun sariak. Ilusio handiz bizi izan genuen prozesua”. Laudio Ikastolako tutorea ere esperientzia hortaz mintzo zen tartean: “Proiektu honek bi aukera eskaintzen ditu;alde batetik, tokian tokiko ondare kulturala hurbilagotik bizitzeko aukera, interes desberdinak aktibatuz, eta bestetik, gazteen ikuspuntutik kultur ondarea lantzeko aukera”.\nIkastetxe horretako ikaslea den Ainhoak atzo azaldu zuen lehendabiziko aldia zela taldeak bideo bat egiten zuela eta “oso pozik” gelditu zirela lortutako emaitzarekin. Julen, bere klasekideak, Irlandako esperientzia “aberasgarria” izan zela kontatu zuen, “bertako gazteekin kulturak alderatzeko” aukera izan zutela gehituz. Kantauri BHIko ordezkariek ere izan zuten hitz egiteko aukera. Bertako irakaslea halaxe mintzatu zen: “Aurten ere ari naiz beste talde batekin lanean. Esperientzia polita da, proiektu ezinhobea beste modu batean ikasteko”.\nProiektuak badu blog bat, eta bertan, informazio osagarria topatu daiteke: https://kulturaondareasaria.blog.euskadi.eus.


Iñaki Iza Zarazua (Pilotari ohia) - Komunitatea - Anboto.org\nGozatu bideaz, Morga\neka 17 Zornotza\nNon dago elkartea?\nmai 06 Zornotza\nLehen faseak emandakoa\nots 25 Zornotza\nEmozioz beterik amaitu da binakako txapelketako sailkapen fasea. Altuna-Martija eta Elezkano-Zabaleta zuzenean finalaurrekoetara sailkatu dira eta, ondorioz, astebetez hartu ahalko dute atseden. Ir...\nEnegarrena eta azkena\n2021 abe 17 Zornotza\n2021 urr 08 Zornotza\nIbai Zabalaren izarra\n2021 uzt 09 Zornotza\nGaur egun oso zaila da 13 urte kirol profesionalean egitea; are zailagoa esku pilotan eta puntako izarra izan gabe. Bada, Ibai Zabalak egin ditu. Baina ez dezagun izar izatearen irudia txapelak ira...\n2021 mai 14 Zornotza\nEzin zitekeen beste modu batera izan, eta Zabaletaren erakustaldiarekin bukatu zen igandean eskuz binakako txapelketa. Horrekin batera indarra hartu du azken asteotan pilotazaleon artean piztu den ...\n2021 mar 23 Zornotza\nOrain gutxi, hauxe galdetu nion lagun bati: “Zein da gaurko partidua?”. Lagunak oso gutxitan entzun dudan moduan erantzun zidan: “Zabaleta Albisuren aurka”. Klik egin zidan ...\n2021 urt 29 Zornotza\nGrebaren ondorengo lorpen zein kalteak bizi ditu pilota profesionalak. Gerraosteak, besteak beste, kalte sozial zein ekonomikoak dakarren moduan, eta distantziak gordez, grebaoste honek ere ondorio...\n2020 urr 16 Zornotza\nEnpresak aspaldi honetan hartutako erabakien kontrako komunikatu bat publikatu zuen langile talde batek. Enpresaren erantzuna beste langile bat kaleratzea izan zen. Horren ondorioz, langile taldeak...\n[Artikulua] “Duintasuna eta elkartasuna gauza guztien gainetik daude”\n2020 uzt 03 Zornotza\nAlarma egoerak iraun duen denboran, martxoaren 14tik ekainaren 19ra, asko hitz egin da enpresa profesionalen partetik pilotazaleok izan dugun informazio faltari buruz. Pilotari batzuk ere kexu azal...\n2020 ots 14 Zornotza


Irekia Eusko Jaurlaritza - Gobierno Vasco :: Lehendakariak Basurtuko Unibertsitate Ospitaleko Hemodinamikako eta Koronarioen Unitateko instalazio berriak bisitatu ditu\nLehendakariak Basurtuko Unibertsitate…\n\nLehendakariak Basurtuko Unibertsitate Ospitaleko Hemodinamikako eta Koronarioen Unitateko instalazio berriak bisitatu ditu Iturria: Irekia\n\n\n\n\n\n\n\n\n\n\n• Instalazio berriak Iñigo Urkullu lehendakariak bisitatu ditu gaur, eta azpimarratu egin du Osakidetzako profesional-taldeak 1.400 kardiologia-interbentzio baino gehiago egin ahal izango dituela urtean, teknologiarik aurreratuena erabilita.\n• Basurtuko Unibertsitate Ospitaleko Hemodinamikako gela berriak duen teknologiari esker, emaitza hobeak eta segurtasun handiagoa bermatuko zaizkie pazienteei.\nIrudiak pertsonalizatuak izango dira eta kalitate hobea izango dute. Horretan oinarrituta, profesionalek miaketa-gelan bertan hartu ahal izango dituzte erabaki diagnostikoak eta terapeutikoak.\n• Hemodinamikako gela berria irekitzearekin batera, birmoldatu egin da Basurtuko Unibertsitate Ospitaleak gaixotasun koronarioak tratatzeko duen espazio berria. Birmoldaketa horren helburu nagusia izan da profesionalen jarduera hobetzea eta pazienteen segurtasuna eta erosotasuna areagotzea.\n• Osasun Sailak eta Osakidetzak milioi bat euro inbertitu dute Hemodinamikako gela berria egiten eta Koronarioen Unitatea birgaitzen.\nIñigo Urkullu Eusko Jaurlaritzako lehendakariak, Jon Darpón Osasun-sailburuak, Maria Jesús Múgica Osakidetzako zuzendari nagusiak eta Eduardo Maíz Ospitaleko gerenteak bisitatu egin dituzte, gaur goizean, Allende Pabiloiko Hemodinamikako gela berria eta Koronarioen Unitatea. Izan ere, Hemodinamikan azken belaunaldiko teknologia instalatu da, eta Koronarioen Unitatean birgaitze integrala egin da. Horri esker, bultzada handia ema ahal izango zaio Basurtuko Unibertsitate Ospitalean estrategikoa den Kardiologia arloari.\nIñigo Urkullu lehendakariak nabarmendu du Eusko Jaurlaritzak gure sistema sanitario publikoan inbertitzen jarraitzen duela, eta teknologia berria eskuratzen ahalegintzen dela, hala Osakidetzako profesionalei lan-tresna berri eta modernoak eskaini eta osasun-emaitza hobeak lortzeari begira.\nEusko Jaurlaritzak milioi bat euro inbertitu ditu teknologia berria eskuratzen eta beharrezko egokitze-lanak egiten. Ekipo berriari esker, profesionalek aukera izango dute patologia kardiakoa duten pazienteak inbasio minimo batez tratatzeko; hori dela-eta, errekuperazioa azkarragoa eta seguruagoa izango da, mina murriztu egingo da, eta txikiagoa izango da operazio-gelan infektatzeko arriskua.\nBasurtuko Unibertsitate Ospitaleko Hemodinamikako gela berriak duen teknologia aurreratuari esker, emaitza hobeak eta segurtasun handiagoa bermatuko zaizkie pazienteei. Irudiak pertsonalizatuak izango dira eta kalitate hobea izango dute. Horretan oinarrituta, profesionalek miaketa-gelan bertan hartu ahal izango dituzte erabaki diagnostikoak eta terapeutikoak.\nHemodinamikako gela berriaz gain, birmoldatutako Koronarioen Unitatea bisitatu da; bertan, medikazioa prestatzeko zonetako bat egokitu da, eta ekipo berri bat jarri da medikazioa era automatikoan emateko. Horrek segurtasun handiagoa emango dio pazienteari. Birmoldaketa horren helburu nagusia izan da profesionalen jarduera hobetzea eta pazienteen segurtasuna eta erosotasuna areagotzea.\nIñigo Urkullu lehendakariak hau nabarmendu nahi izan du: “Gure konpromisoa da ekipamendu berrietan inbertitzen jarraitzea, gizarteari osasun-emaitza hobeak bermatzeko eta Osakidetzako profesionalei lan-teknologiarik aurreratuena eskaintzeko.”\nlhk_konpromisoa_eu.mp3 behera kargatu (400 KB)\nlhk_inbertitu_gelan_eu.mp3 behera kargatu (500 KB)\nintervencion_lhk_hospital_b... behera kargatu (5 MB)\nlhk_inbertitu_gelan_eu.mp4 10 MB\nlhk_konpromisoa_eu.mp4 10 MB


Soreasuko sormen gunea, kultur azpiegitura berria, ezagutzeko aukera izan dute herritarrek - Azpeitiko Udala\nSoreasuko sormen gunea, kultur azpiegitura berria, ezagutzeko aukera izan dute herritarrek\nGaur, apirilak 6, Soreasuko sormen gunea ezagutzeko aukera dute herritarrek. Lehen bisita 12:30etan izan da eta 70 bat herritar izan dira ekain aldera abian jarriko den azpiegitura berria ezagutzen. Azpiegitura hau egokitzeko milioi bateko inbertsioa egin du Udalak.\nIazko ekainean ekin zioten Soseasuko sormen gunea egokitzeko obrak, eta obren emaitza gaur ikusgai dute herritarrek. Azpiegitura ekainean irekiko bada ere, gaur Kultur Mahaiko bazkideen batzarra zela aprobetxatuz, eraikina herritarrei ireki zaie.\nBisitaren hasieran, azpiegitura egokitzeko lanean aritu diren langileak eskertu nahi izan dituzte Eneko Etxeberria alkateak eta Xabier Gantzarain Kultur Mahaiko kideak.\n"Ia 15.000 biztanleko herria gara. Aurrera egiteko inbertitu egin behar dugu, baita kulturan ere. Azpeitiko Udalak azpiegitura hau bukatzeko milioi bateko inbertsioa egin du; hau da, azpeitiarrok milioi bat inbertitu dugu kulturan. Baina AZpeitiak eta kultur mugimenduak behar ditu horrelako inbertsioak, eta etorkizunean herriari bueltan itzuliko zaio", adierazi du Eneko Etxeberria alkateak.\nJosu Labaka Kultura Batzordeburuak sormen gunea "emaitza baino abiapuntua" dela azpimarratu du: "Aberastasuna sortzeko gunea izango da ekainetik aurrera. Kulturak erronka handiak ditu aurrera begira: sormena, belaunaldien arteko transmisioa... horiei heltzeko gunea izango da honakoa".\nObrak egiteko modu berezia\nAzpiegitura egiteko moduak ere eman dizkio Udalari. Izan ere, gremio txikiei ere aukera eman asmoz lotekako lehiaketa publikoak egin dira: "Buruhauste batzuk eman dizkigu lan egiteko modu berri horrek ere, baina aberasgarria izan da benetan", azaldu du Labakak.\nHitzaren, gorputzaren, hitzaren eta irudiaren eremuak egokitu dira ia milio bateko aurrekontua (994.348,94 €takoa) izan duen obrak. Azpeitiko Udal Gobernuak epe motzean soinuaren eremua egokitzeko konpromisoa du.\nSormen gunea kultur eragileekin batera diseinatzeko prozesua egin zuten Udalak eta Kultur Mahaiak elkarlanean. Ekainetik aurrera proiektu hori ahalbideratuko duen azpiegitura da sormen gunea.\nGoizeko bisita, irudietan


ESKEMAK EGITEN | plastikagela\nWebgunearen atal honetan ESKEMAK NOLA EGIN ikasiko dugu. Gure ikasketa prozesuan eskemak oso baliagarriak dira, beraz, eskemen ezaugarriak eta egiteko modua ongi ulertzen eta aplikatzen ikasiko dugu.\nEskema bat gai baten funtsezko ezaugarriak logikoki lotuta erakusten dituen prozesu baten irudikapen mentala edo sinbolikoa da. Eskema bat gai baten funtsezko ezaugarrien azalpen ordenatua da; ezaugarri horiek lerroekin, zenbakiekin edo beste zeinuen bitartez harremanduta azaltzen dituen adierazpen grafikoa da.\nBeheko aurkezpenean eskemei buruzko informazioa dugu. Ikusi eta ikasi!\nEskemen ezaugarriak eta nola egin ulertu ondoren, eskema mota pare bat aztertuko dugu. Ohikoenak giltzen edo gezien bidezko eskemak dira. Behean bi ereduak ditugu. Bietan, edukiak hierarkiko antolatuta daude, hau da, garrantziaren arabera. Eskema mota bakoitzean ideia nagusiak letra beltzaranez eta neurri handiagoan idatzita daude garrantzia adierazteko. Bigarren mailako ideiak eta hauen xehetasunak eta azalpenak, letra neurri txikiagoan daude. Ereduak neurri handian ikusteko gainean klikatu.\nBehean giltzen eta gezien bidezko eskemaren ereduak ditugu. Bi ereduetan edukiak hierarkiko antolatu direla ikus dezakegu. Eskemak neurri handian ikusteko gainean klikatu.\nBeheko argazkietan, ikasleak Plastika arloko Abstrakzio Geometrikoa proiektuan eskemak egiten ikus ditzakegu, ESKEMAK EGITEKO URRATSAK jarraituz. Argazkiak neurri handian ikusteko gainean klikatu.\n1. Eskema egiteko testua irakurtzen.\n2. Testuak azpimarratzen.\n3. Hitz gakoak aukeratzen.\n6. Eskema grafikoki lantzen: lerroak, geziak, koloreak, irudiak...\n5. Ideiak elkarrekin harremantzen.\n4. Eskema mota aukeratzen.\nEskemak egiterakoan, ikusizko-pentsamenduaren elementuak aplikatzen baditugu, hau da, irudiak, formak, koloreak, konektoreak... erabiltzen baditugu, informazioa modu erakargarrian eta errazean adieraziko dugu. Ideiak eta kontzeptuak irudien bitartez azaltzerakoan, informazioa hobeto ulertu, bereganatu eta gogoratuko dugu.\nBeheko infografietan, irudien erabileraren adibideak ditugu. Infografiak neurri handian ikusteko gainean klikatu.\nEskemak oinarrizkoak dira gure ikasketa prozesuan; gure ulermena egituratzen dute eta gai baten elementuak eta interpretazioak kokatzeko sistema dira.


PREFANT 2021 - Kulturklik\nBilbao 2021(e)ko martxoaren 10(e)tik 2021(e)ko apirilaren 29(e)ra\nBilboko Udalak antolatzen duen FANT Zinemaldi Fantastikoa gure artera itzuliko da 2021ean, ohiko datetan, eta maiatzaren 7tik 16ra izango da 27. aldia.\nLehenengo aurrestreinaldia martxoaren 10ean (eguaztena) izango da, 19:00etan: Relic filma (2020) emango da aurrestreinaldian, Natalie Erika James-ek zuzendua. Hitzordua Selecta Visión banatzailearekiko elkarlanari esker antolatu ahal izan da, eta Bilboko Golem Alhondiga zinemetako karteldegian egongo da aurrerago ere, martxoaren 12tik hara (barikua). Film honek arrakasta bildu zuen Sundance-ko eta Sitgeseko jaialdietan, baten zein bestearen atzenengo aldietan.\nHorrez gain, PREFANTek omenaldia egingo dio El silencio de los corderos filmari ere, aretoetan estreinatu zeneko 30 urte bete diren honetan; hala, bada, publikoak martxoaren 25ean (eguena) izango du aukera filmaz gozatzeko.\nBestalde, apirilaren 22an, eta A Contracorriente Films banatzailearekiko elkarlanari esker, Península filmaren aurrestreinaldia izango da, Train to Busan (2016) filmaren ondorio bat. Eta, azkenik, apirilaren 29an (eguena), The Ring japoniar film klasikoa (1998) proiektatuko da.\n- MARTXOAREN 10ean, 19:00etan: Relic (2020, Natalie Erika James, Australia/AEB, 89 min)\n- MARTXOAREN 25ean, 19:00etan: El silencio de los corderos (1991, Jonathan Demme, AEB, 118 min)\n- APIRILAREN 22an, 19:00etan: Península (2020, Sang-ho Yeon, Hego Korea, 116 min)\n- APIRILAREN 29an, 19:00etan: The Ring (1998, Hideo Nakata, Japonia, 96 min)\nFANT jaialdiaren 27. edizioko kartela The Ring japoniar film miretsiak inspiratua da, eta bilbotar ikusleak izu eta suspensezko giro batean murgiltzera gonbidatzen ditu. Irudiak proposatzen du eguneroko bizimoduko lekurik ohikoenean sor daitekeela ustekabea, eta gaitza dela errealitateari ihes egitea.\nJaialdiaren spota Imanol Ortiz bilbotar zuzendariak egingo du, zeinak aurreko aldian euskal film laburrik onenaren saria irabazi baitzuen Moda lanarekin.\nData 2021(e)ko martxoaren 10(e)tik 2021(e)ko apirilaren 29(e)ra